ธนาคารซีไอเอ็มบี รายงาน เงินบาทเช้านี้เปิดที่ 32.82/87 แข็งค่าขึ้นจากปลายสัปดาห์ก่อน<br><br>นักบริหารเงิน ธนาคารซีไอเอ็มบีไทย กล่าวว่า เงินบาทเปิดตลาดเช้านี้อยู่ที่ระดับ 32.82/87 บาท/ดอลลาร์ แข็งค่าขึ้นค่อนข้างมากจากเมื่อวันศุกร์ <br><br>ส่วนค่าเงินสกุลต่างประเทศอื่น เงินเยนอยู่ที่ระดับ 89.24/29 เยน/ดอลลาร์ ส่วนค่าเงินยูโรอยู่ที่ระดับ 1.3531 ดอลลาร์/ยูโร<br><br>สำหรับปัจจัยที่น่าสนใจและต้องติดตามวันนี้ คือ ตลาดหุ้นไทยจะรับข่าวระเบิดได้เร็วมากน้อยแค่ไหน เพราะเพิ่งจะเกิดขึ้นสุดสัปดาห์ที่ผ่านมานี้ นักลงทุนจะตอบรับข่าวแค่ไหน<br><br>ส่วนปัจจัยต่างประเทศ คือ กระทรวงพาณิชย์สหรัฐเปิดเผยรายได้ส่วนบุคคลเดือนม.ค., กระทรวงพาณิชย์สหรัฐเปิดเผยค่าใช้จ่ายด้านการก่อสร้างเดือนม.ค. และ สถาบันจัดการด้านอุปทานของสหรัฐ (ISM) เปิดเผยดัชนีภาคการผลิตเดือนก.พ. <br><br>นักบริหารเงิน คาดว่าเงินบาทจะเคลื่อนไหวในกรอบระหว่าง 32.80-32.90 บาท/ดอลลาร์<br>