ตลาดหุ้นเอเชียส่วนใหญ่ปรับตัวขึ้นเช้านี้ ขณะที่ความเชื่อมั่นผู้บริโภคออสเตรเลียปรับตัวขึ้น ส่วนหุ้นชิปปิ้งอ่อนตัวลงหลังจากที่อัตราขนส่งสินค้าร่วงลงเป็นครั้งแรกในรอบเกือบ 2 สัปดาห์<br><br>ดัชนีนิกเกอิตลาดหุ้นญี่ปุ่นเปิดวันนี้ที่ 10,555.85 จุด ลดลง 11.80 จุด ดัชนีฮั่งเส็งตลาดหุ้นฮ่องกงเปิดวันนี้ที่ 21,293.52 จุด บวก 85.97 จุด ส่วนดัชนีหุ้นเสิ่นเจิ้นตลาดหุ้นจีนลบ 0.06% แตะ 3,067.15 จุด ขณะที่ดัชนีเวทเต็ดตลาดหุ้นไต้หวันเปิดวันนี้ที่ 7,797.70 บวก 27.11 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,818.60 จุด ลดลง 1.50 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,847.55 บวก 8.01 จุด<br>ดัชนี MSCI Asia Pacific Index ขยับเล็กน้อยแตะ 122.79 จุด เมื่อเวลา 9.30 น.ตามเวลาท้องถิ่นในกรุงโตเกียว<br><br>หุ้นเวอร์จิ้น บลู โฮลดิ้งส์ ซึ่งเป็นสายการบินรายใหญ่อันดับ 2 ของออสเตรเลีย ดีดขึ้น 4% ส่วนหุ้นเดวิด โจนส์ ซึ่งเป็นห้างสรรพสินค้ารายใหญ่อันดับ 2 ของออสเตรเลีย ดีดตัวขึ้น 1.2% หุ้นเอสทีเอ็กซ์ แพน โอเชียน ร่วง 1.9% ในตลาดหุ้นเกาหลีใต้ ขณะที่หุ้นคาวาซากิ ไคเซน ไคอิชา ของญี่ปุ่นร่วงลง 1.7% ในตลาดหุ้นโตเกียว<br><br>นักวิเคราะห์ของนิกโก คอร์เดียล ซิเคียวริตีส์ กล่าวว่า ตลาดไม่มีปัจจัยกระตุ้นที่แข็งแกร่ง และคาดว่าตลาดจะเคลื่อนตัวอย่างไร้ทิศทางในวันนี้<br>