ปิดการซื้อ-ขาย ตลาดหลักทรัพย์แห่งประเทศไทย ปิดตลาดที่ 772.25 จุด ลดลง 2.34 จุด มูลค่าการซื้อขายทั้งสิ้น 42,075.34 ล้านบาท...<br><br>ดัชนีตลาดหลักทรัพย์แห่งประเทศไทย ประจำวันจันทร์ที่ 22  มี.ค.53 ปิดตลาดที่ 772.25 จุด ลดลง 2.34 จุด มูลค่าการซื้อขายทั้งสิ้น 42,075.34 ล้านบาท หลักทรัพย์เปลี่ยนแปลงเพิ่มขึ้น 137 หลักทรัพย์ ลดลง 208 หลักทรัพย์ และไม่เปลี่ยนแปลง 121 หลักทรัพย์<br><br>สำหรับ 5 อันดับซื้อขายสูงสุดประจำวันนี้ ได้แก่ บริษัท ปตท. อะโรเมติกส์และการกลั่น จำกัด (มหาชน), บริษัท ทุนธนชาต จำกัด (มหาชน), บริษัท ปตท. จำกัด (มหาชน), ธนาคารไทยพาณิชย์ จำกัด (มหาชน) และธนาคารกสิกรไทย จำกัด (มหาชน)<br><br>ส่วนตลาดหุ้นภูมิภาควันนี้ ปรับตัวลดลงทุกตลาด โดยดัชนีสเตรทไทม์ ตลาดหุ้นสิงคโปร์ ปิดตลาดที่ระดับ 2,889.18 จุด ลดลง 26.52 จุด ดัชนีฮั่งเส็ง ตลาดหุ้นฮ่องกง ปิดตลาดที่ระดับ20,933.25 จุด ลดลง 437.57จุด ดัชนีเวทเต็ด ตลาดหุ้นไต้หวัน ปิดตลาดที่ระดับ 7,835.98 จุด ลดลง 61.93 จุด ส่วนตลาดหุ้นญี่ปุ่น วันนี้ปิดทำการเนื่องในวันเริ่มแรกฤดูใบไม้ผลิ กลางวันยาวเท่ากลางคืน<br>