วันพุธที่ 23 กันยายน พ.ศ. 2552 <br><br>ขณะนักลงทุนจับตารายงานสต็อกน้ำมันและการประชุมเฟด<br><br>บลูมเบิร์กรายงานว่า สัญญาน้ำมันดิบตลาดไนแม็กซ์ ส่งมอบเดือนต.ค.พุ่งขึ้น 1.84 ดอลลาร์ หรือ 2.64% ปิดที่ 71.55 ดอลลาร์/บาร์เรล หลังจากเคลื่อนตัวในช่วง  69.61-71.85 ดอลลาร์ (สัญญาน้ำมันดิบเดือนต.ค.ครบกำหนดส่งมอบแล้วในวันอังคารที่ (22 กันยายน) <br><br>ส่วนราคาน้ำมันดิบส่งมอบเดือนพ.ย.ปิดบวก 1.83 ดอลลาร์ แตะที่ 71.76 ดอลลาร์/บาร์เรล ขณะที่สัญญาน้ำมันฮีทติ้งออยล์ส่งมอบเดือนต.ค.เพิ่มขึ้น 6.04 เซนต์ ปิดที่ 1.8121 ดอลลาร์/แกลลอน และสัญญาน้ำมันเบนซินส่งมอบเดือนต.ค.เพิ่มขึ้น 3.02 เซนต์ ปิดที่ 1.7816 ดอลลาร์/แกลลอน ขณะสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนพ.ย.พุ่งขึ้น 1.84 ดอลลาร์ ปิดที่ 70.53 ดอลลาร์/บาร์เรล<br><br>สัญญาน้ำมันดิบปิดพุ่งขึ้นเมื่อคืนนี้ (22 กัยายน) เพราะได้รับแรงหนุนจากค่าเงินดอลลาร์สหรัฐที่อ่อนตัวลงเมื่อเทียบกับสกุลเงินยูโร นอกจากนี้ นักลงทุนยังจับตาดูรายงานสต็อกน้ำมันประจำสัปดาห์ของสหรัฐ และการประชุมธนาคารกลางสหรัฐ (เฟด) ที่จะเสร็จสิ้นในวันพุธ<br>