23 ธันวาคม พ.ศ. 2551 08:34:00<br>ส่งต่อให้ผู้อื่น  พิมพ์ข่าวหน้านี้  บันทึกข่าวลงเครื่อง  นลท.ไม่มั่นใจศก.แห่ซื้อทองดันราคาพุ่ง9$<br><br>นักลงทุนแห่โยกเงินลงทุนในทองคำ เนื่องจากมองว่าเป็นสินทรัพย์ที่มีความมั่นคง ในช่วงภาวะเศรษฐกิจโลกเข้าสู่ภาวะถดถอย ดันราคาพุ่งกว่า 9.80 ดอลลาร์/ออนซ์ ปิดที่ 847.20 ดอลลาร์<br><br>กรุงเทพธุรกิจ ออนไลน์ : สัญญาทองคำตลาดนิวยอร์กปิดพุ่งขึ้นเมื่อคืนนี้ (22 ธ.ค.) เนื่องจากนักลงทุนเข้าซื้อเก็งกำไรอย่างคับคั่งเพราะมองว่าตลาดทองคำเป็นแหล่งการลงทุนที่ปลอดภัยกว่าในยามที่เศรษฐกิจโลกเข้าสู่ภาวะถดถอย <br><br><br>สำนักข่าวเอพีรายงานว่า สัญญาทองคำตลาด NYMEX (New York Mercantile Exchange) ส่งมอบเดือนก.พ.ปิดที่ 847.20 ดอลลาร์/ออนซ์ เพิ่มขึ้น 9.80 ดอลลาร์ หลังจากเคลื่อนตัวในช่วง 836.70-853.00 ดอลลาร์ <br><br>นายคาร์ลอส ซานเชส นักวิเคราะห์จากซีเอ็มพี กรุ๊ป กล่าวว่า ท่ามกลางความตื่นตระหนกเกี่ยวกับเศรษฐกิจโลกถดถอย โดยเฉพาะเมื่อมีรายงานว่าบริษัท โตโยต้ามอเตอร์ คาดการณ์ว่า บริษัทจะขาดทุนราว 1.5 แสนล้านเยนซึ่งเป็นการขาดทุนครั้งแรกในรอบ 67 ปีนั้น <br><br>&quot;นักลงทุนมองว่าทองคำเป็นแหล่งการลงทุนที่ปลอดภัยมากกว่าในยามที่เศรษฐกิจโลกเผชิญวิกฤตการณ์ จึงทำให้มีแรงซื้อส่งเข้ามาอย่างคับคั่งตั้งแต่ช่วงเช้า&quot;  <br><br>    <br>