วันพุธที่ 7 ตุลาคม พ.ศ. 2552 08:57 <br><br>ธนาคารกรุงศรีอยุธยา รายงาน เงินบาทเปิดตลาด 33.34/35 คาดวันนี้มีโอกาสอ่อนค่าลงเล็กน้อย<br><br>นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.34/35 บาท/ดอลลาร์ ค่อนข้างใกล้เคียงกับปิดตลาดเย็นวานนี้ที่ระดับ 33.35/37 บาท/ดอลลาร์ โดยล่าสุดอ่อนค่าลงมาเล็กน้อยอยู่ที่ 33.38/40 บาท/ดอลลาร์<br><br>ทิศทางเงินบาทวันนี้มีโอกาสอ่อนค่าลงเล็กน้อย เป็นการรีบาวน์ขึ้นมาบ้างของค่าเงินดอลลาร์จากเมื่อวาน ปัจจัยที่นักลงทุนให้ความสำคัญในช่วงนี้ คือ การติดตามผลการประชุมเรื่องอัตราดอกเบี้ยนโยบายของธนาคารกลางยุโรป(ECB)และธนาคารกลางอังกฤษ(BOE)ที่จะรู้ผลในวันพรุ่งนี้ <br><br>&quot;ตอนนี้นักลงทุนติดตามผลการประชุมวันพรุ่งนี้ของ ECB และ BOE ซึ่งตลาดส่วนใหญ่คาดการณ์ว่าทั้ง 2 ธนาคารจะยังคงอัตราดอกเบี้ยไว้เท่าเดิม ยังไม่น่าปรับขึ้นเหมือนครั้งก่อน เพราะเศรษฐกิจของอังกฤษและยุโรปไม่น่าจะออกมาดีมาก แต่ตลาดก็ยังกลัวว่าอาจจะมีเซอร์ไพร์ส&quot;นักบริหารเงิน ระบุ<br><br>ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 88.83/86 เยน/ดอลลาร์ ส่วนเงินยูโรอยู่ที่ระดับ 1.4720/4724 ดอลลาร์/ยูโร<br><br>นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.32-33.44 บาท/ดอลลาร์<br><br>