วันพฤหัสบดีที่ 10 กันยายน พ.ศ. 2552 08:00 <br><br>ดาวโจนส์ปิดบวก49.88จุดขานรับเฟดชี้ศก.สหรัฐมีเสถียรภาพ<br><br>วันนี้(10กันยายน) ดัชนีดาวโจนส์ตลาดหุ้นสหรัฐปิดบวก 49.88 จุด (0.53%) แตะที่ 9,547.22 จุด ขณะที่ดัชนี S&amp;P 500 ปิดบวก 7.98 จุด (0.78%) แตะที่ 1,033.37 จุด และดัชนี Nasdaq ปิดบวก 22.62 จุด(1.11%)แตะที่ 2,060.39 จุด ปริมาณการซื้อขายในตลาดหุ้นนิวยอร์กมีอยู่ราว 1.24 พันล้านหุ้น มีจำนวนหุ้นบวกมากกว่าหุ้นลบในอัตราส่วน 21 ต่อ 8 ส่วนปริมาณการซื้อขายในตลาด Nasdaq มีอยู่ราว 2.51 พันล้านหุ้น<br>          <br>แมท ลอยด์ หัวหน้านักวิเคราะห์จาก Advisors Asset Management กล่าวกับเอพีว่า ตลาดหุ้นนิวยอร์กดีดตัวขึ้นหลังจากรายงานของเฟดสาขาระบุว่า เศรษฐกิจในภูมิภาคส่วนใหญ่ของสหรัฐมีเสถียรภาพ ขณะที่ตัวเลขการใช้จ่ายผู้บริโภคก็ฟื้นตัวขึ้นด้วย ซึ่งเป็นผลมาจากโครงการนำรถยนต์คันเก่าแลกคันใหม่ ของรัฐบาลสหรัฐ<br>          <br>&quot;อย่างไรก็ตาม รายงานของเฟดเตือนว่า กว่า 70% ของระบบเศรษฐกิจสหรัฐต้องพึ่งพาตัวเลขการใช้จ่ายผู้บริโภค ซึ่งหากตัวเลขดังกล่าวอ่อนแอก็จะส่งผลให้เศรษฐกิจทรุดตัวลงด้วย รายงานดังกล่าวทำให้นักลงทุนวิตกกังวลเพราะขณะนี้รัฐบาลได้ยุติการใช้โครงการนำรถยนต์คันเก่าแลกคันใหม่แล้ว&quot; ลอยด์กล่าว <br>