วันพฤหัสบดีที่ 15 ตุลาคม พ.ศ. 2552 08:48 <br><br>เงินบาทเปิดตลาด33.40เคลื่อนไหวในทิศทางเดียวกับภูมิภาค<br><br>นักบริหารเงิน ธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 33.40 บาท/ดอลลาร์ แข็งค่าจากปิดตลาดวานนี้ที่อยู่ระดับ 33.45/46 บาท/ดอลลาร์ <br>          <br>เงินบาทกลับมาเคลื่อนไหวตามค่าเงินในภูมิภาค ขณะที่เงินยูโรแข็งค่าทดสอบระดับ new high ส่วนเงินดอลลาร์ปรับตัวอ่อนค่าต่อเนื่อง และตลาดหุ้นดาวโจนส์ปรับตัวดีขึ้น หลังการประกาศผลประกอบของบริษัทขนาดใหญ่ออกมาดีตามที่ตลาดคาดการณ์ไว้<br>          <br>&quot;วันนี้เชื่อว่าเงินบาทน่าจะเคลื่อนไหวในทิศทางเดียวกับภูมิภาค เริ่มเข้าสู่ภาวะปกติได้ แต่เชื่อว่ายังมีนักลงทุนบางส่วนที่ยังกังวล และติดตามข่าวต่างๆ อยู่&quot;นักบริหารเงิน กล่าว<br>          <br>ส่วนค่าเงินสกุลต่างประเทศเช้าวันนี้ เงินเยนเคลื่อนไหวอยู่ที่ 89.35/37 เยน/ดอลลาร์ จากวานนี้อยู่ที่ระดับ 89.12/13 เยน/ดอลลาร์ เงินยูโรอยู่ที่ 1.4943/50 ดอลลาร์/ยูโร จากวานนี้อยู่ที่ 1.4904/07 ดอลลาร์/ยูโร<br>          <br>เงินบาทวันนี้คาดว่ายังมีแนวรับอยู่ที่ 33.30 บาท/ดอลลาร์<br><br>