วันจันทร์ที่ 18 มกราคม พ.ศ. 2553 <br><br>สภาพตลาดทองคำในสัปดาห์ที่ผ่านมา ในวันที่ 11-16 ม.ค. 2553 ทองคำเปิดในระดับ 1,153 เหรียญสหรัฐ ตอนต้นสัปดาห์ และราคาค่อยๆ ไหลลงมา ปิดที่ระดับ 1,131 เหรียญสหรัฐ ในคืนวันศุกร์ของตลาด Comex<br><br>จะเห็นได้ว่าราคาทองคำร่วงลงมาประมาณ 22 เหรียญสหรัฐ หรือ 2% โดยที่ SPDR มีการขายลงมาอีก ณ ขณะนี้ถือครองทองคำอยู่ที่ระดับประมาณ 1,113 ตัน (คือขายออกประมาณ 4 ตันเศษในช่วงสัปดาห์ที่ผ่านมา) และดอลลาร์เองกลับมาแข็งค่าอีกครั้งหนึ่ง เมื่อเทียบกับยูโรที่ระดับ 1.4378 เหรียญสหรัฐต่อยูโร<br><br>วิเคราะห์ราคาทองคำทางเทคนิค <br><br>ทองคำยังเป็นทิศทางขาขึ้นแต่ค่อนข้างที่จะมีแนวต้านสำคัญ ที่ระดับ 1,150 เหรียญสหรัฐ โดยทิศทางในสัปดาห์นี้จะค่อนไปทาง Side Way มากกว่า เป็นลักษณะของการสะสมพลังก่อนที่จะสามารถขึ้นต่อไปได้ การขึ้นของราคาทองคำคงจะต้องใช้กำลังส่งอีกสักระยะหนึ่ง ในการสะสมก่อนที่จะดีดตัวแรงๆ ขึ้นไป ซึ่งน่าจะใช้เวลามากกว่า 2 สัปดาห์ โดยที่ราคายืนอยู่เหนือเส้นค่าเฉลี่ยมาตรฐานเกือบทุกเส้น แต่สัญญาณ ออสซิลเลเตอร์ เริ่มกลับเข้าสู่สภาวะทรงตัว หรือร่วงลงเล็กน้อย ในลักษณะการขายทำกำไร แนวรับสำคัญของทองคำอยู่ที่ระดับ 1,120 เหรียญสหรัฐ ซึ่งเป็นเส้นค่าเฉลี่ย 30 วัน ในขณะที่ แนวต้านด้านบนอยู่ที่ระดับ 1,150 เหรียญสหรัฐ ดูจะมีแรงขาย ค่อนข้างหนาแน่น <br><br>สรุปได้ว่า การลงทุนในทองคำ ลักษณะ Gold Futures นักลงทุนจะต้องบริหารพอร์ตการลงทุนในขณะนี้ให้เหมาะสมกับภาวะการแกว่งตัวขึ้นและลงสลับกันโดยตลอด และต้องป้องกัน โดยมี Stop Loss บริเวณที่ระดับ 1,117 เหรียญสหรัฐ <br><br>การลงทุน Gold Futures ต่างกับทองคำแท่ง <br><br>กลยุทธ์การลงทุนในทองคำแท่งเป็นกลยุทธ์ระยะยาว ซื้อแล้วรอขายทำกำไร ในระยะมากกว่า 2 เดือนขึ้นไป ในขณะที่กลยุทธ์การลงทุนใน Gold Futures หวังผลกำไรระยะสั้น ตั้งแต่ 1 วัน จนถึง 2 สัปดาห์ เท่านั้น การบริหารเม็ดเงินการลงทุนต้องบอกว่าเป็นคนละกลยุทธ์ ทำให้นักลงทุนทองคำแท่งหรือร้านค้าทองปลีก จะเริ่มสับสนต่อแนวคิดต่อการลงทุนใน Gold Futures ซึ่งต้องบอกว่าเป็นคนละตลาดและ คนละเรื่อง เพียงแต่อ้างอิงในสินค้าที่ชื่อว่า ทองคำ เหมือนกัน เท่านั้นเอง <br><br>การลงทุนใน Gold Futures จะต้องเริ่มต้นด้วยความรู้ความเข้าใจในการลงทุนซึ่งมีความสลับซับซ้อนมากกว่าการซื้อทองคำแท่งโดยปกติ ดังนั้นนักลงทุนที่ขาดทุนใน Gold Futures แล้ว จะมาโจมตีว่าการลงทุน Gold Futures เป็นการพนัน จึงไม่ใช่ความเข้าใจที่ถูกต้อง การลงทุนที่ดีจะต้องมีเครื่องมือประกอบการลงทุน เช่น Software Hardware และสิ่งสนับสนุนการเข้าสู่การลงทุนอย่างมีความรู้ความเข้าใจ เช่น โบรกเกอร์ ที่จะช่วยแนะนำ กลยุทธ์การลงทุนในส่วนของนักลงทุนเอง ความรู้ความเข้าใจ เป็นสิ่งสำคัญก่อนที่จะลงทุน การใช้เงินมากหรือน้อยในการลงทุน เป็นเพียงการสร้างโอกาสให้กับนักลงทุนที่จะทำผลกำไรได้มากขึ้น แต่มีข้อแม้ว่าจะต้องเข้าใจในการบริหาร เม็ดเงินลงทุน สิ่งที่สำคัญแนวโน้มของตลาดอยู่ในทิศทางอย่างไร และเป็นการลงทุนตามแนวโน้มของตลาด ท่านจึงจะสามารถลงทุนได้อย่างปลอดภัย และมีผลกำไรในการลงทุน <br><br>MTS Gold Futures พยายามชี้แนะกลยุทธ์การลงทุน พร้อม แนวโน้มของตลาดให้นักลงทุนได้ศึกษาและเข้าใจในทุกๆ วัน ตามภาวะ ตลาด โดยสมาชิกสามารถศึกษาข้อมูลได้เองใน www.mtsgold.co.th ซึ่งจะมีบางคอลัมน์เป็นส่วนลึก ที่บริการที่เฉพาะสมาชิกให้ได้ ประโยชน์เต็มที่ ในการลงทุนอย่างถูกทิศทาง ขอให้โชคดีในการ ลงทุน สนใจในการลงทุนในทองคำแท่งหรือโกลด์ฟิวเจอร์ส สนใจสอบถามหรือสัมมนาติดต่อ บริษัท เอ็ม ที เอส โกลด์ ฟิวเจอร์ เบอร์ 02-222-5959 <br><br>