วันพฤหัสบดีที่ 8 ตุลาคม พ.ศ. 2552 08:20 <br><br>สัญญาทองคำตลาดนิวยอร์กปิดพุ่งขึ้นอย่างต่อเนื่อง นักลงทุนแห่ซื้อเพราะวิตกดอลล์อ่อนค่า<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,044.40 ดอลลาร์/ออนซ์ เพิ่มขึ้น 4.70 ดอลลาร์ หลังจากเคลื่อนตัวในช่วง 1,037.80-1,049.70 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 17.50 ดอลลาร์/ออนซ์ เพิ่มขึ้น 20.50 เซนต์<br><br>ส่วนสัญญาพลาตินัมส่งมอบเดือนม.ค.ปิดที่ 1,327.70 ดอลลาร์/ออนซ์ เพิ่มขึ้น 2.40 ดอลลาร์ และสัญญาพัลลาเดียมส่งมอบเดือนธ.ค.ปิดที่ 314.05 ดอลลาร์/ออนซ์ เพิ่มขึ้น 3.70 ดอลลาร์<br><br>ฟิลิป ก็อตเตฟ หัวหน้านักวิเคราะห์จากบริษัท Equidex Brokerage Group Inc ในมลรัฐนิวเจอร์ซีกล่าวว่า &quot;นักลงทุนทั้งรายย่อยและรายใหญ่ต่างแห่เข้าซื้อสัญญาทองคำเพราะกังวลเกี่ยวกับดอลลาร์สหรัฐที่อ่อนตัวลงอย่างต่อเนื่อง โดยขณะนี้ดอลลาร์ร่วงลงไปแล้วกว่า 5.9% เมื่อเทียบกับกับ 6 สกุลเงินหลักๆในตะกร้าเงิน&quot;<br><br>ขณะที่เจมส์ ซินแคลร์ นักวิเคราะห์จาก JSMineSet คาดว่าสัญญาทองคำมีแนวโน้มพุ่งแตะ 1,650 ดอลลาร์ภายในปีพ.ศ.2554 เนื่องจากดอลลาร์มีแนวโน้มอ่อนค่าลงอย่างต่อเนื่อง<br><br>