ตลาดหลักทรัพย์ปิดตลาดช่วงบ่ายวันนี้ที่ระดับ 713.67 จุด เพิ่มขึ้น 4.44 จุด(+0.63%) มูลค่าการซื้อขาย 18,502.78 ล้านบาท <br>         การซื้อขายหุ้นวันนี้ ดัชนีหุ้นไทยแกว่งตัวทั้งในแดนบวก-ลบ โดยขยับขึ้นแตะจุดสูงสุดของวันที่ระดับ 713.67 จุด ส่วนดัชนีจุดต่ำสุดของวันอยู่ที่ 706.87 จุด <br> ส่วนหลักทรัพย์เปลี่ยนแปลงวันนี้ เพิ่มขึ้น 237 หลักทรัพย์ ลดลง 98 หลักทรัพย์ และไม่เปลี่ยนแปลง 120 หลักทรัพย์ <br>         นายวีระชัย ครองสามสี ผู้อำนวยการอาวุโส ฝ่ายกลยุทธ์การลงทุน บล.ฟาร์อีสท์ กล่าวว่า ตลาดหุ้นไทยวันนี้ปรับฐานในช่วงแคบ มองว่าเป็นการขายเพื่อลดความร้อนแรงของตลาดฯที่ปรับตัวขึ้นไปมากในช่วงก่อนหน้านี้ และวอลุ่มเทรดของตลาดโดยรวมเงียบเหงา เป็นผลจากรับแรงกดดันจากการชุมนุมของกลุ่มคนเสื้อแดงที่จะเกิดขึ้นในวันเสาร์นี้(19 ก.ย.) <br>         ขณะที่ตลาดหุ้นอื่นในภูมิภาคเอเชียจะแกว่งคละเคล้าทั้งบวก-ลบ แต่ส่วนใหญ่จะยืนแดนบวกเล็กน้อย อย่างไรก็ดียังคงมองตลาดในเชิงบวกอยู่ เนื่องจากปัจจัยภายนอกประเทศยังเป็นบวกอยู่ ไม่ว่าจะเป็นเรื่องของตัวเลขเศรษฐกิจของสหรัฐฯที่ยังดี และกระแสเม็ดเงินที่ยังไหลเข้าสู่ตลาดในภูมิภาค ซึ่งตราบใดที่เม็ดเงินยังไหลเข้า การปรับฐานของตลาดฯก็น่าจะเป็นในช่วงแคบเท่านั้น <br>         นอกจากนี้ ยังมองว่าหากสัปดาห์นี้ดัชนีฯไม่หลุด 705 จุด สัปดาห์หน้าก็มีโอกาสที่ดัชนีฯจะขยับตัวขึ้นไปได้เหนือระดับ 720 จุด <br>         แนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดหุ้นไทยมีโอกาสที่จะปรับตัวขึ้นไปต่อ โดยมีแนวรับ 705 จุด แนวต้าน 720-740 จุด พร้อมแนะ&quot;ซื้อ&quot;หุ้นที่รองรับกระแสเม็ดเงินไหลเข้า อย่างหุ้นในกลุ่มแบงก์, พลังงาน, อสังหาฯ และวัสดุก่อสร้าง <br>         ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>         TTA   มูลค่าการซื้อขาย 1,658.53 ล้านบาท ปิดที่  26.00 บาท เพิ่มขึ้น 0.75 บาท <br>         BANPU มูลค่าการซื้อขาย 1,282.95 ล้านบาท ปิดที่ 436.00 บาท ลดลง  4.00 บาท <br>         PTT   มูลค่าการซื้อขาย   927.53 ล้านบาท ปิดที่ 266.00 บาท เพิ่มขึ้น 1.00 บาท <br>         PTTAR มูลค่าการซื้อขาย   561.48 ล้านบาท ปิดที่  26.25 บาท เพิ่มขึ้น 0.50 บาท <br>         BLAND มูลค่าการซื้อขาย   546.91 ล้านบาท ปิดที่   0.72 บาท เพิ่มขึ้น 0.05 บาท<br><br>