ตลาดหุ้นสหรัฐปิดตลาดเมื่อวานนี้ (22 มี.ค.) ปรับขึ้นหลังสภาฯผ่านกม.ปฏิรูประบบประก้นสุขภาพหนุนดาวโจนส์บวก 43.91 จุด น้ำมันบวก 57 เซนต์ดาวโจนส์ปิดบวกหลังสภาฯผ่านกม.ปฏิรูประบบประกันสุขภาพ <br><br>       ตลาดหุ้นสหรัฐปิดปรับตัวขึ้นเมื่อวานนี้ (22 มี.ค.) หลังสภาฯผ่านร่างกฏหมายปฏิรูประบบประกันสุขภาพได้ยุติความไม่แน่นอนเกี่ยวกับประเด็นดังกล่าวสำหรับนักลงทุน<br>        ทั้งนี้ ดัชนีเฉลี่ยอุตสาหกรรมดาวโจนส์ปิดบวก 43.91 จุดหรือ 0.41% ปิด 10,785.89, ดัชนี S&amp;P 500 ปิดเพิ่มขึ้น 5.91 จุดหรือ 0.51% ปิด 1,165.81 และดัชนี Nasdaq ปิดปรับตัวขึ้น 20.99 จุดหรือ 0.88% ปิด 2,395.40         ปริมาณการซื้อขายในตลาดนิวยอร์ก, ASE และ Nasdaq อยู่ที่ราว 7.93 พันล้านหุ้น<br><br>น้ำมันดิบปิดดีดบวก 57 เซนต์ หลังหุ้นพุ่ง,ดอลล์ร่วง <br><br>        ราคาน้ำมันดิบในตลาดล่วงหน้า NYMEX ปิดพุ่งขึ้นสูงกว่า 81 ดอลลาร์/บาร์เรลเมื่อวานนี้ (22 มี.ค.)  ขณะที่ตลาดหุ้นวอลล์สตรีทพุ่งขึ้น และยูโรดีดตัวขึ้นเมื่อเทียบกับดอลลาร์<br><br>        ทั้งนี้ ราคาน้ำมันดิบส่งมอบเดือนเม.ย.ครบกำหนดส่งมอบแล้ว และปิดเพิ่มขึ้น 57 เซนต์ หรือ 0.71% มาปิดตลาดที่ 81.25 ดอลลาร์ต่อบาร์เรล หลังจากเคลื่อนตัวในช่วง 78.57-81.49 ดอลลาร์ <br><br>        ส่วนราคาน้ำมันดิบเบรนท์ส่งมอบเดือนพ.ค.ที่ตลาดกรุงลอนดอนปิดเพิ่มขึ้น 66 เซนต์ หรือ 0.83% ปิด 80.54 ดอลลาร์ต่อบาร์เรล หลังจากเคลื่อนตัวในช่วง 78-80.70 ดอลลาร์ <br>    <br><br>