นักวิเคราะห์ประเมินดัชนีเช้าวันนี้ขึ้นอยู่กับการชุมนุมของ นปช.จะเลื่อนหรือไม่ แต่ภาพรวมเช้านี้อาจจะเป็นลบจากต่างประเทศเพราะตัวเลขจีดีพีสหรัฐลดลง<br><br>นายถนอมศักดิ์ สหรัตนชัย ผู้บังคับบัญชา สายงานวิเคราะห์หลักทรัพย์ บล.พัฒนสิน กล่าวว่า ตลาดหุ้นเช้านี้อยู่ที่กรณีการเมืองการชุมนุมของ นปช.จะเลื่อนหรือไม่เลื่อน ในภาพรวมเช้านี้อาจจะเป็นลบจากต่างประเทศเพราะตัวเลข GDP ของสหรัฐลดลงและมีเรื่องการเพิ่มทุนของแบงก์จีน แต่ถ้ามองจากวันนี้ที่เป็นสุดท้ายก่อนที่สหรัฐจะปิดวันพรุ่งนี้หยุดเทศกาลขอบคุณพระเจ้าตัวเลขส่วนใหญ่น่าจะดีขึ้นก็อาจจะมีการรีบาวน์ <br><br>&quot;ลุ้นว่าถ้าการเมืองในประเทศมีเลื่อนออกไปไกลๆ ก็อาจจะเป็นข่าวดีสำหรับตลาดที่ไม่ได้คิดมาก่อนคนที่ทำ short ไปก็อาจจะต้อง recover คืน หุ้นก็อาจจะมีการสวนตลาดก็ได้&quot;นายถนอมศักดิ์ กล่าว <br><br>ทั้งนี้ เมื่อวานอดีตนายกรัฐมนตรี บอกอาจจะเลื่อนเพราะดูแล้วไม่ค่อยเหมาะสม ขณะที่ทุกคนก็คิดว่าไม่เหมาะสม ถ้ามีการเลื่อนก็จะเป็นข่าวบวกจากเดิมที่คิดว่าจะมีการชุมนุม แต่ก็แค่รีบาวน์ช่วงสั้นและก็ลง ยังไม่เกิน 700 จุด อาจจะ 690 จุด<br><br>