ส.ค้าทองเชื่อราคาทองสัปดาห์หน้าอยู่ช่วงขาขึ้น หลังเฟดประกาศคงนโยบายดอกเบี้ยต่ำต่อไป ชี้หากทะลุ 1,130ดอลลาร์ก็จะกลับไปอยู่ในระดับสูงเช่นเดิม<br><br>นายกฤชรัตน์ หิรัณยศิริ รองเลขาธิการสมาคมค้าทองคำกล่าวว่า ทิศทางราคาทองคำในสัปดาห์หน้าอยู่ในช่วงขาขึ้นและมีโอกาสปรับขึ้นแตะระดับสูงอีกครั้งหลังธนาคารกลางสหรัฐ (เฟด) ประกาศยืนยันคงนโยบายอัตราดอกเบี้ยต่ำต่อไป<br><br>&quot;คาดว่าตลอดทั้งสัปดาห์หน้าราคาทองคำในตลาดโลกจะแกว่งตัวในกรอบ 1,115-1,130 ดอลลาร์สหรัฐฯ ซึ่งหากทะลุแนวต้านสำคัญที่ระดับ 1,130 ดอลลาร์สหรัฐฯ ไปได้ก็เชื่อว่าราคาทองคำจะกลับไปอยู่ในระดับสูงเช่นเดิม&quot;นายกฤชรัตน์กล่าว<br><br>ทั้งนี้ปัจจุบันราคาทองคำต่างประเทศอยู่ที่ 1,118ดอลลาร์สหรัฐฯ ขณะที่ราคาทองรูปพรรณในไทยอยู่ที่ 17,500 บาท โดยราคาทองคำเมื่อวันที่ 26 ก.พ.ที่ผ่านมาปรับขึ้น 11.20ดอลลาร์สหรัฐฯ จากการยืนยันคงนโยบายดอกเบี้ยต่ำของเฟดและการหันมาลงทุนในทองคำมากขึ้นของนักลงเนื่องจากไม่เชื่อมั่นในสกุลเงินยูโร <br><br>