วันอังคารที่ 15 กันยายน พ.ศ. 2552 08:09 <br><br>สัญญาทองคำตลาดนิวยอร์กปิดร่วงลง นักลงทุนเทขายทำกำไร หลังจากค่าเงินดอลลาร์สหรัฐฟื้นตัวขึ้น<br><br>สัญญาทองคำตลาด COMEX ส่งมอบเดือนธ.ค.ปิดที่ 1,001.10 ดอลลาร์/ออนซ์ ลดลง 5.30 ดอลลาร์/ออนซ์ หลังจากเคลื่อนตัวในช่วง 994.40-1,010.80 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 16.6230 ดอลลาร์/ออนซ์ ลดลง 7.70 เซนต์ และสัญญาโลหะทองแดงส่งมอบเดือนธ.ค.ลดลง 4.2 เซนต์ ปิดที่ 2.8045 ดอลลาร์/ปอนด์<br><br>ส่วนสัญญาพลาตินัมส่งมอบเดือนต.ค.ปิดที่ 1,319.70 ดอลลาร์/ออนซ์ ลดลง 1.00 ดอลลาร์ และสัญญาพัลลาเดียมส่งมอบเดือนธ.ค.ปิดที่ 295.75 ดอลลาร์/ออนซ์ เพิ่มขึ้น 1.25 ดอลลาร์<br><br>มิเกล เปเรซ นักวิเคราะห์จากบริษัท Heraeus Precious Metals Management กล่าวว่า สัญญาทองคำได้รับแรงกดดันจากสกุลเงินดอลลาร์ที่ฟื้นตัวขึ้น เนื่องจากนักลงทุนเข้าถือครองดอลลาร์เพื่อหลีกเลี่ยงความเสี่ยง หลังจากมีรายงานว่ารัฐบาลจีนได้ยื่นคำร้องอย่างเป็นทางการต่อองค์การการค้าโลก (WTO) กรณีที่สหรัฐเรียกเก็บภาษีนำเข้ายางรถยนต์จากประเทศจีน<br><br>