นักบริหารเงิน ธนาคารซีไอเอ็มบี ไทย เปิดเผยว่า เงินบาทเปิดตลาดวันนี้ที่ระดับ 33.63/65 บาท/ดอลลาร์ ปรับตัวอ่อนค่าจากวานนี้ที่อยู่ระดับ 33.55/57 บาท/ดอลลาร์ <br>         ค่าเงินบาทวันนี้เคลื่อนไหวตามค่าเงินในภูมภาค เนื่องจากดอลลาร์แข็งค่าต่อเนื่องหลังจากความต้องการสินทรัพย์เสี่ยงหยุดชะงัก เมื่อตัวเลขยอดขายบ้านมือสองของสหรัฐที่ประกาศออกมาแย่กว่าที่คาด แม้ว่ายอดผู้ขอรับสวัสดิการการว่างงานดีกว่าที่คาด สะท้อนถึงผู้ว่างงานลดลง ประกอบกับ ธนาคารกลางประเทศต่างๆ รวมถึง ธนาคารกลางสหรัฐ (เฟด) ประกาศจะอัดฉีดสภาพคล่องเพื่อควบคุมดอลลาร์ ทำให้นักลงทุนแห่ซื้อดอลลาร์จำนวนมาก  &quot;แนวโน้มวันนี้เงินบาทน่าจะอ่อนค่าลงจากเงินดอลลาร์ที่แข็งค่าต่อเนื่อง แต่เงินบาทน่าจะเคลื่อนไหวในกรอบแคบๆ เนื่องจากตลาดอัตราแลกเปลี่ยนในบ้านเราคงไม่คึกคึก แต่คงต้องติดตามในตลาดยุโรป&quot; นักบริหารเงิน กล่าว <br>         อย่งไรก็ตาม ยังมีปัจจัยต่างประเทศที่ต้องติดตามคืนนี้ คือ การประกาศยอดสั่งซื้อสินค้าคงทนของสหรัฐ รวมถึง การรายงานยอดการขายบ้านใหม่ เดือน ส.ค. <br>         ส่วนค่าเงินสกุลต่างประเทศ เงินเยน อยู่ที่ 90.70/75 เยน/ดอลลาร์ อ่อนค่าจากวานนี้ที่อยู่ระดับ 90.45/55 เยน/ดอลลาร์ เงินยูโร อยู่ที่ 1.4635/40 ดอลลาร์/ยูโร จากวานนี้อยู่ที่ระดับ 1.4775/85 ดอลลาร์/ยูโร <br>         แนวโน้มเงินบาทวันนี้ คาดว่าเคลื่อนไหวในกรอบ 33.60/70 บาท/ดอลลาร์<br>        <br><br>