การกำเนิดของผลิตภัณฑ์การลงทุนที่ชื่อว่า สัญญาซื้อขายล่วงหน้าอ้างอิงทองคำ หรือ&quot;โกลด์ฟิวเจอร์ส&quot; ที่สัญญาละ 50 บาท(น้ำหนักทองคำ)เมื่อวันที่ 2 กุมภาพันธ์ 2552   ได้กลายเป็นจำเลยในสายตาของร้านค้าทองคำ ว่า โกลด์ฟิวเจอร์ส เป็นหนึ่งในสาเหตุที่ทำให้ธุรกิจค้าทองคำได้รับผลกระทบจากพฤติกรรมที่เปลี่ยนไปของนักลงทุน ส่งผลให้การออกผลิตภัณฑ์ใหม่ &quot;มินิโกลด์ฟิวเจอร์ส&quot; หรือสัญญาซื้อขายล่วงหน้าอ้างอิงทองคำแท่งที่น้ำหนัก 10 บาท มีอันต้องเลื่อนออกไป จากเดิมที่จะเปิดซื้อขายวันที่ 8 กุมภาพันธ์นี้ <br>            ในฐานะที่&quot;ฐานเศรษฐกิจ&quot;ได้นำเสนอข่าวเกี่ยวกับการลงทุนในทองคำและโกลด์ฟิวเจอร์ส มาอย่างต่อเนื่อง จึงขอนำเสนอรายงานเกี่ยวกับผลิตภัณฑ์ยอดฮิตทั้งสองประเภท โดยเป็นข้อมูลจากบริษัท ตลาดอนุพันธ์(ประเทศไทย)จำกัด(มหาชน) หรือ TFEX <br>***โกลด์ฟิวเจอร์ส์แตกต่างจากทองคำอย่างไร<br>            โกลด์ฟิวเจอร์ส คือ สัญญาซื้อขายล่วงหน้าหรือสัญญาที่ผู้ซื้อและผู้ขายตกลงว่าจะซื้อหรือขายทองคำกันในวันนี้และส่งมอบกันในอนาคต แต่ไม่มีการส่งมอบทองคำจริง  โดยสามารถสรุปลักษณะความแตกต่างได้ดังนี้<br><br>         จากตารางข้างต้น จะเห็นได้ว่าการซื้อขายทองคำ มีลักษณะแตกต่างจากโกลด์ฟิวเจอร์ส มากทั้งในลักษณะของสินค้าและความเสี่ยง และผู้ลงทุน  อีกทั้งเป็นสินค้าคนละประเภทกัน  โดยโกลด์ฟิวเจอร์ส ซื้อขายผ่านสมาชิกของตลาดอนุพันธ์มิได้เสนอขายทองคำจริงเพื่อแข่งขันกับร้านทองปลีก <br>         เช่นเดียวกับกลุ่มผู้ลงทุนที่มีความแตกต่างกัน โดยลักษณะธรรมชาติแล้ว โกลด์ฟิวเจอร์ส มีความเสี่ยงสูงกว่าการลงทุนในทองคำจริง รวมถึงมีกระบวนการซื้อขายที่แตกต่างกัน ผู้ลงทุนในโกลด์ฟิวเจอร์ส ย่อมมีความต้องการที่แตกต่างกับผู้ลงทุนในทองคำจริง  โดยโกลด์ฟิวเจอร์สจะเป็นตราสารการเงินที่ผู้ลงทุนต้องมีความรู้ความเข้าใจ และรับความเสี่ยงได้เข้ามาซื้อขาย แต่การซื้อขายทองคำนั้นยังเป็นกลุ่มประชาชนทั่วไป ซึ่งซื้อทองคำตามกำลังทรัพย์ของตนไว้เพื่อเป็นการลงทุน เป็นเครื่องประดับ หรือเพื่อเป็นมรดกตกทอดให้แก่ลูกหลาน  <br>         อย่างไรก็ดีแม้ว่าในความเป็นจริง กลุ่มผู้ลงทุนทั้งสองนั้น อาจมีความทับซ้อนบ้าง  ดังเช่นในกรณีของผู้ลงทุนในตลาดหลักทรัพย์ฯก็เป็นผู้ลงทุนในตลาดอสังหาริมทรัพย์ ตลาดพันธบัตร ตลาดทองคำ หรือตลาดสินค้าเกษตรล่วงหน้า<br><br>***การซื้อขายโกลด์ฟิวเจอร์ส 50 บาท ทำให้ลูกค้าร้านทองลดลง 45-50%จริงหรือไม่?<br>       จากสถิติของผู้ลงทุนในTFEX  พบว่า ณ วันที่ 2 กุมภาพันธ์ 2552 ซึ่งเป็นวันที่เปิดซื้อขายโกลด์ฟิวเจอร์ส วันแรก มีบัญชีผู้ลงทุนอนุพันธ์ทั้งสิ้นจำนวน 16,614 บัญชี    และหลังจากที่มีการเปิดซื้อขายโกลด์ฟิวเจอร์ส มาแล้วเกือบ 1 ปี พบว่า ณ วันที่  30 ธันวาคม 2552  มีจำนวนบัญชีผู้ลงทุนทั้งสิ้น  29,546 บัญชี โดยในจำนวนนี้มีบัญชีที่เคยซื้อขายโกลด์ฟิวเจอร์สทั้งสิ้น  5,548  บัญชีหรือ 18  % ของผู้ลงทุนที่ลงทุนใน TFEX  และหากมองในข้อมูลเชิงลึกลงไปอีกพบว่าในจำนวนผู้ลงทุนที่ซื้อขายโกลด์ฟิวเจอร์สนี้ เป็นผู้ลงทุนที่มีบัญชีซื้อขาย SET50 Futures ในตลาดอนุพันธ์อยู่แล้วจำนวน  2,648   บัญชี และเป็นผู้ลงทุนที่มาเปิดบัญชีเพื่อซื้อขายโกลด์ฟิวเจอร์สแค่ 2,900 บัญชี  ซึ่งผู้ลงทุนที่เพิ่มขึ้นนั้นส่วนใหญ่เป็นผู้ลงทุนในเขตกรุงเทพมหานคร  สำหรับโบรกเกอร์ผู้ค้าทองทั้ง 5 รายนั้น มีผู้ลงทุนเปิดบัญชีซื้อขายกับโบรกเกอร์ทองรวมกัน 2,406 บัญชี      <br>***ร้านทองรายย่อยปิดตัวลงเพราะโกลด์ฟิวเจอร์สจริงหรือ?<br>           ร้านทองคำรายย่อยในประเทศไทย ส่วนใหญ่เป็นการซื้อขายทองรูปพรรณ และมีรายได้หลักมาจากดอกเบี้ยจากการรับจำนำทอง  อย่างไรก็ตามในปัจจุบันมีปัจจัยหลายอย่างที่ทำให้การซื้อขายทองรูปพรรณชะลอตัวลง  ได้แก่  ภาวะเศรษฐกิจที่ชะลอตัวลง  ผู้บริโภคมีกำลังซื้อต่ำ ประกอบกับราคาทองคำที่ปรับตัวสูงขึ้นทำให้การซื้อทองคำนั้นมีปริมาณลดลง  และที่สำคัญคือ ผู้บริโภคยุคใหม่ เช่นวัยรุ่นและหนุ่มสาวนั้น มีพฤติกรรมเปลี่ยนแปลงไม่นิยมการสวมใส่ทองคำรูปพรรณ เนื่องจากความกังวลด้านความปลอดภัยและพฤติกรรมการลงทุนที่เปลี่ยนไป เช่น  ซื้อขายทองออนไลน์แทนการซื้อทองรูปพรรณ เป็นต้น ซึ่งทำให้ส่งผลกระทบต่อธุรกิจของร้านทองคำรายย่อย             <br>             นอกจากนี้ร้านทองยังได้รับความกดดันจากการแข่งขันในด้านรายได้ จากการแข่งขันในด้านการปล่อยสินเชื่อโดยมีทองคำเป็นหลักประกันจากธนาคารไทยเครดิตเพื่อรายย่อย ซึ่งมีการให้บริการที่สะดวก ทันสมัยและมีประสิทธิภาพมากกว่า ซึ่งบางร้านทองก็ประสบปัญหาในเรื่องผู้สืบทอดธุรกิจ ทำให้ตัดสินใจเลิกดำเนินธุรกิจ เพื่อหันไปประกอบธุรกิจอื่น <br>***โกลด์ฟิวเจอร์ส 10 บาท เปิดโอกาสให้ผู้ลงทุนรายย่อย <br>               แม้ว่าการซื้อขายโกลด์ฟิวเจอร์ส 10 บาท จะมีการวางหลักประกันในจำนวนที่น้อยลงเมื่อเทียบกับขนาด 50 บาททองคำ (66,500 บาท) หรือ อยู่ที่ระดับประมาณ 14,000 บาทเท่านั้น แต่ในทางปฏิบัตินั้นโบรกเกอร์ที่เป็นสมาชิกตลาดอนุพันธ์นั้นจะต้องมีการกำหนดให้ลูกค้าวางหลักประกันมากกว่า 14,000 บาทอยู่แล้ว <br>            ทั้งนี้เพื่อบริหารความเสี่ยงของสมาชิกเองอีกทั้งลูกค้าสามารถซื้อขายได้ทุกผลิตภัณฑ์เมื่อเปิดบัญชี ดังนั้นสมาชิกส่วนใหญ่จึงกำหนดให้นำเงินมาวางในครั้งแรกในจำนวนที่มากพอควร นอกจากนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)นั้น สมาชิกจะต้องอธิบายให้ผู้ลงทุนรับทราบความเสี่ยงและลักษณะของอนุพันธ์ที่ตนซื้อขายด้วย   ดังนั้น ในทางปฏิบัติแล้วมีขั้นตอนในการคัดเลือกและบริหารความเสี่ยงในระดับหนึ่ง<br><br>