วันเสาร์ที่ 12 ธันวาคม พ.ศ. 2552 07:59 <br><br>สัญญาทองคำตลาดนิวยอร์กปิดปรับตัวลดลงเป็นวันที่ 5หลังดอลล์แข็งค่า<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,119.90 ดอลลาร์/ออนซ์ ร่วงลง 6.30 ดอลลาร์ <br><br>ขณะที่สัญญาโลหะเงินส่งมอบเดือนมี.ค.ปิดที่ 17.09 ดอลลาร์/ออนซ์ ลดลง 9.8 เซนต์ และสัญญาโลหะทองแดงส่งมอบเดือนมี.ค.บวก 3 เซนต์ ปิดที่ 3.133 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,422.70 ดอลลาร์/ออนซ์ ร่วงลง 1.80 ดอลลาร์<br><br>ราคาทองคำปรับตัวลดลงเพราะเงินดอลลาร์แข็งค่าขึ้น หลังจากที่กระทรวงพาณิชย์สหรัฐรายงานว่ายอดค้าปลีกเดือนพฤศจิกายนขยายตัว 1.3% หรือมากกว่าที่นักเศรษฐศาสตร์คาดการณ์ไว้ถึงสองเท่า ขณะเดียวกันดัชนีความเชื่อมั่นผู้บริโภคขั้นต้นของรอยเตอร์/มหาวิทยาลัยมิชิแกน ก็ปรับตัวสูงขึ้นเกินคาดในเดือนธันวาคม ซึ่งเป็นสัญญาณที่บ่งชี้ว่าผู้บริโภคเริ่มใช้จ่ายมากขึ้น ซึ่งจะเป็นผลดีต่อการฟื้นตัวของเศรษฐกิจในที่สุด<br><br>