วันเสาร์ที่ 29 พฤศจิกายน พ.ศ. 2551 07:02 <br><br>ดาวโจนส์ ปิดวันทำการล่าสุดที่ 8,829.04 จุด เพิ่มขึ้น 102.43 จุด พุ่งต่อเนื่อง 5 วันติด รับเทศกาลแบล็กฟรายเดย์<br><br>ดัชนีดาวโจนส์ตลาดหุ้นนิวยอร์กปิดวันทำการล่าสุดที่ 8,829.04 จุด เพิ่มขึ้น 102.43 จุด  โดยพุ่งขึ้น 5 วันติดต่อกัน ถือเป็นการต้อนรับเทศกาลชอปปิ้งส่งท้ายปลายปี หรือแบล็กฟรายเดย์ ที่เริ่มขึ้นอย่างเป็นทางการ เมื่อวานนี้ <br><br>ปิดการซื้อขายตลาดหุ้นสหรัฐ ซึ่งกลับมาเปิดการซื้อขายอีกครั้ง หลังปิดทำการเมื่อวานนี้ เนื่องในวันขอบคุณพระเจ้า ในช่วงแรกของการซื้อขาย ดัชนีส่วนใหญ่ปรับลดลงและแกว่งตัวในกรอบแคบตามคาด ก่อนที่ในช่วงชั่วโมงสุดท้ายดัชนีจะทะยานขึ้น ภายหลังนักลงทุนมั่นใจว่าแผนกอบกู้วิกฤติการเงินของรัฐบาลอาจช่วยกระตุ้นเศรษฐกิจได้ ท่ามกลางผู้บริโภคที่ออกมาจับจ่ายซื้อสินค้าในวันแรกของเทศกาลชอปปิ้งส่งท้ายปลายปี หรือแบล็คฟรายเดย์ ที่เริ่มขึ้นอย่างเป็นทางการเมื่อวานนี้<br><br>ด้านราคาน้ำมันดิบตลาดไนเม็กซ์ทรงตัว ลดลง 1 เซนต์ ไปปิดที่ 54.43 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ระดับ 8,829.04 จุด เพิ่มขึ้น 102.43 จุด แนสแดคปิดที่ระดับ 1,535.57 จุด เพิ่มขึ้น 3.47 จุด และเอสแอนด์พีปิดที่ 896.24 จุด บวกเพิ่ม 8.56 จุด<br><br><br>