วันพฤหัสบดีที่ 10 กันยายน พ.ศ. 2552 08:58 <br><br>สัญญาทองคำตลาดนิวยอร์กปิดลบ นักลงทุนเทขายทำกำไรหลังจากสัญญาทองคำทะยานขึ้นเหนือระดับ 1,000 ดอลลาร์/ออนซ์เป็นครั้งแรกในรอบ 7 เดือน<br><br>สัญญาทองคำตลาด COMEX ส่งมอบเดือนธ.ค.ปิดที่ 997.10 ดอลลาร์/ออนซ์ ลดลง 2.70 ดอลลาร์ หลังจากเคลื่อนตัวในช่วง 990.30-1,005 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 16.470 ดอลลาร์/ออนซ์ ลดลง 4.00 เซนต์<br><br>ส่วนสัญญาพลาตินัมส่งมอบเดือนต.ค.ปิดที่ 1,291.40 ดอลลาร์/ออนซ์ เพิ่มขึ้น 1.80 ดอลลาร์ และสัญญาพัลลาเดียมส่งมอบเดือนธ.ค.ปิดที่ 295.05 ดอลลาร์/ออนซ์ ลดลง 3.55 ดอลลาร์<br><br>มาร์ค โอเบิร์น นักวิเคราะห์จากบริษัท GoldCore Ltd กล่าวว่า นักลงทุนเทขายทำกำไรหลังจากสัญญาทองคำทะยานขึ้นเหนือระดับ 1,000 ดอลลาร์/ออนซ์เป็นครั้งแรกในรอบ 7 เดือน ซึ่งปัจจัยที่ทำให้มีแรงซื้อเข้ามาอย่างหนาแน่นมาจากสกุลเงินดอลลาร์ที่อ่อนตัวลงเมื่อเทียบกับสกุลเงินหลักๆ และหากดอลลาร์ยังอ่อนตัวต่อไปอีก นักลงทุนจำนวนมากก็จะทุ่มน้ำหนักการลงทุนเข้ามาในตลาดสินค้าโภคภัณฑ์ รวมถึงทองคำและน้ำมันดิบ<br><br>รายงานระบุว่า SPDR Gold Trust ซึ่งเป็นกองทุนซื้อขายทองคำรายใหญ่ของโลก ได้เข้าถือครองทองคำ 1,077.63 เมตริกันในขณะนี้ แต่ยังต่ำกว่าระดับเมื่อเดือนมิ.ย.ที่ 1,134.03 เมตริกตัน<br><br>