วันพฤหัสบดีที่ 24 กันยายน พ.ศ. 2552 08:26 <br><br>สัญญาทองคำตลาดนิวยอร์กปิดขยับลง หลังได้รับแรงกดดันจากค่าเงินดอลลาร์ที่ฟื้นตัวขึ้น<br><br>สัญญาทองคำตลาด COMEX ส่งมอบเดือนธ.ค.ปิดลบ 1.10 ดอลลาร์ แตะที่ 1,014.40 ดอลลาร์/ออนซ์ ลดลง 1.10 ดอลลาร์ หลังจากเคลื่อนตัวในช่วง 1,007.20-1,020.40 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 16.910 ดอลลาร์/ออนซ์ ลดลง 20.50 เซนต์<br><br>ส่วนสัญญาพลาตินัมส่งมอบเดือนต.ค.ปิดที่ 1,327.80 ดอลลาร์/ออนซ์ ร่วงลง 11.40 ดอลลาร์ และสัญญาพัลลาเดียมส่งมอบเดือนธ.ค.ปิดที่ 297.65 ดอลลาร์/ออนซ์ ลดลง 4.75 ดอลลาร์<br><br> เจมส์ มัวร์ นักวิเคราะห์จาก TheBullionDesk.com กล่าวว่า สัญญาทองคำถูกแรงขายกระหน่ำเนื่องจากค่าเงินดอลลาร์สหรัฐฟื้นตัวขึ้นเมื่อเทียบกับสกุลเงินหลักๆ หลังจากเฟดแถลงว่าจะชะลอการใช้มาตรการกระตุ้นเศรษฐกิจ รวมถึงชะลอการเข้าซื้อตราสารหนี้เพื่อให้การเปลี่ยนแปลงที่เกิดขึ้นในตลาดเป็นไปอย่างราบรื่นนั้น ทำให้เกิดความวิตกกังวลว่าความเคลื่อนไหวดังกล่าวเป็นการปูทางไปสู่แผนการยุติใช้มาตรการกระตุ้นเศรษฐกิจในวันข้างหน้า<br><br>กองทุน SPDR Gold Trust ซึ่งเป็นกองทุน ETF ที่ลงทุนในทองคำรายใหญ่สุดของโลก ได้ถือครองทองคำทั้งสิ้น 1,101.73 ตันจนถึงขณะนี้ ซึ่งทรงตัวจากระดับก่อนหน้านี้<br><br>