วันพุธที่ 3 ธันวาคม พ.ศ. 2551 07:53 <br><br>ราคาน้ำมันดิบดิ่งลงต่ำกว่า 47 ดอลลาร์สหรัฐต่อบาร์เรล<br><br>ราคาน้ำมันดิบตลาดนิวยอร์กร่วงลงอีก 2.32 ดอลลาร์เมื่อคืนนี้ (2 ธ.ค.) โดยในระหว่างวันราคาดิ่งลงแตะระดับต่ำสุดในรอบ 3 ปีเนื่องจากนักลงทุนยังคงวิตกกังวลเรื่องเศรษฐกิจถดถอย นอกจากนี้ การที่กลุ่มโอเปคไม่ได้ปรับลดปริมาณการผลิตน้ำมันในการประชุมเมื่อวันเสาร์ที่ผ่านมา นับเป็นอีกปัจจัยที่ฉุดราคาน้ำมันดิบร่วงลงด้วย<br>          <br>สำนักข่าวเอพีรายงานว่า สัญญาน้ำมันดิบตลาด NYMEX (New York Mercantile Exchange) ส่งมอบเดือนม.ค.ร่วงลง 2.32 ดอลลาร์ หรือ 4.71% ปิดที่ 46.96 ดอลลาร์/บาร์เรล หลังจากดิ่งลงแตะระดับต่ำสุดในรอบ 3 ปีที่ 46.82 ดอลลาร์/บาร์เรล<br>          <br>ขณะที่สัญญาน้ำมันเบนซินส่งมอบเดือนม.ค.ลดลง 5.29 เซนต์ ปิดที่ 1.0583 ดอลลาร์/แกลลอน และสัญญาน้ำมันฮีทติ้งออยล์ส่งมอบเดือนม.ค.ลดลง 3.19 เซนต์ ปิดที่ 1.5832 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.ร่วงลง 2.53 ดอลลาร์ ปิดที่ระดับต่ำสุดในรอบ 52 สัปดาห์ที่ 45.30 ดอลลาร์/บ