วันพุธที่ 14 ตุลาคม พ.ศ. 2552 08:26 <br><br>สัญญาทองคำตลาดนิวยอร์กปิดพุ่งขึ้น จากปัจจัยหลักเงินดอลล่าร์ที่อ่อนตัวลง<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,065.00 ดอลลาร์/ออนซ์ เพิ่มขึ้น 7.50 ดอลลาร์ หลังจากเคลื่อนตัวในช่วง 1,052.20-1,069.70 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 17.840 ดอลลาร์/ออนซ์ เพิ่มขึ้น 2.00 เซนต์<br><br>ส่วนสัญญาพลาตินัมส่งมอบเดือนม.ค.ปิดที่ 1,360.70 ดอลลาร์/ออนซ์ พุ่งขึ้น 13.40 ดอลลาร์ และสัญญาพัลลาเดียมส่งมอบเดือนธ.ค.ปิดทรงตัวที่ 329.80 ดอลลาร์/ออนซ์<br><br>ปีเตอร์ เฟอร์ติก นักวิเคราะห์จากบริษัท Quantitative Commodity Research กล่าวว่า &quot;ความวิตกกังวลเกี่ยวกับความอ่อนแอของค่าเงินดอลลาร์ทำให้นักลงทุนแห่เข้าซื้อทองคำเพื่อหลีกเลี่ยงความเสี่ยง โดยจนถึงขณะนี้ดอลลาร์ดิ่งลงไปแล้ว 6.8% เมื่อเทียบกับ 6 สกุลเงินหลักๆ&quot;<br><br>สภาทองคำโลกเปิดเผยว่า ในระหว่างปี 2546-2552 จีนเข้าซื้อทองคำทั้งสิ้น 454 เมตริกตัน โดยจีนเป็นผู้ถือครองทองคำรายใหญ่อันดับ 6 ของโลก รองจากสหรัฐและเยอรมนี<br><br>