วันพฤหัสบดีที่ 1 ตุลาคม พ.ศ. 2552 08:59 <br><br>ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 33.42/44 บาท แนวโน้มแข็งค่าต่อเนื่อง<br><br>นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.42/44 บาท/ดอลลาร์ ใกล้เคียงกับช่วงเย็นวานนี้ก่อนที่จะปรับตัวแข็งค่าลงไปอยู่ที่ 33.40 บาท/ดอลลาร์ หลังจากนั้นก็อ่อนค่ามาอยู่ที่ 33.43 บาท/ดอลลาร์ เมื่อเวลา 08.45 น.ซึ่งเป็นไปตามค่าเงินในภูมิภาค และการไหลเข้าของเงินทุนจากต่างประเทศ<br><br>&quot;(เงินบาท)น่าจะแข็งค่าอยู่ เคลื่อนไหวแกว่งตัวในกรอบแคบๆ&quot; นักบริหาร กล่าว<br><br>สำหรับค่าเงินสกุลหลักต่างประเทศ เงินเยนอยู่ที่ 89.91/93 เยน/ดอลลาร์ ปรับตัวอ่อนค่าจากวานนี้ที่ระดับ 89.43/44 เยน/ดอลลาร์ ส่วนเงินยูโรอยู่ที่ 1.4650/4653 ดอลลาร์/ยูโร ปรับตัวอ่อนค่าเล็กน้อยจากวานนี้ที่ระดับ 1.4662 ดอลลาร์/ยูโร และปรับตัวค่อนข้างผันผวน<br><br>แนวโน้มวันนี้เงินบาทยังมีทิศทางแข็งค่าต่อเนื่อง โดยคาดว่าจะอยู่ในกรอบ 33.35-33.50 บาท/ดอลลาร์<br><br>