ธนาคารกรุงศรีอยุธยา รายงาน เงินบาทเปิดตลาดเช้าวันนี้ 33.14/16 แข็งค่าจากช่วงปิดตลาดวานนี้<br><br>นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้าวันนี้ที่ระดับ 33.14/16 บาท/ดอลลาร์ ปรับตัวแข็งค่าเล็กน้อยจากช่วงปิดตลาดเย็นวานนี้ที่ระดับ 33.16/18 บาท/ดอลลาร์ ก่อนที่จะปรับตัวอ่อนค่ามาอยู่ที่ระดับ 33.19/20 บาท/ดอลลาร์ เมื่อเวลา 08.50 น.โดยเป็นการปรับตัวตามค่าเงินในภูมิภาค<br><br>&quot;ที่(เงินบาท)อ่อนค่าเนื่องจากความกังวลต่อปัญหาดูไบเวิลด์...น่าจะยังผันผวน พอมีเรื่องนี้เข้ามาทำให้ตลาดมีปัจจัยมาเล่นกัน ต้องรอดูว่าจะมีผลต่อตลาดแค่ไหน&quot; นักบริหารเงิน กล่าว<br><br>ตลาดจับตาดูผลกระทบจากกรณีบริษัท ดูไบ เวิลด์ ที่มีแผนเลื่อนการชำระหนี้จำนวนหลายพันล้านดอลลาร์ ซึ่งถือเป็นการผิดนัดชำระหนี้ครั้งใหญ่สุดในรอบ 8 ปี ซึ่งส่งผลให้ดัชนีตลาดหุ้นหลายประเทศติดลบพอสมควร<br><br>สำหรับความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 85.15/18 เยน/ดอลลาร์ ปรับตัวแข็งค่าจากเย็นวานนี้ที่ระดับ 86.78/81 เยน/ดอลลาร์ และปรับตัวแข็งค่าสุดที่ระดับ 84.80/81 เยน/ดอลลาร์ ส่วนเงินยูโรอยู่ที่ระดับ 1.4966 ดอลลาร์/ยูโร ปรับตัวอ่อนค่าเล็กน้อยจากเย็นวานนี้ที่ระดับ 1.5081/5082 ดอลลาร์/ยูโร<br><br>นักบริหารเงิน คาดว่า วันนี้เงินบาทมีแนวโน้มอ่อนค่า โดยเคลื่อนไหวในกรอบ 33.15-33.25 บาท/ดอลลาร์<br><br>