ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (27 ต.ค.) หลังจากบริษัท อินเตอร์เนชันแนล บิสิเนส แมชีนส์ คอร์ป (ไอบีเอ็ม) ปรับเพิ่มแผนการซื้อหุ้น และสหรัฐเปิดเผยราคาบ้านที่ปรับตัวสูงขึ้น อย่างไรก็ตาม แรงบวกในตลาดถูกสกัดลงหลังจากสหรัฐเปิดเผยดัชนีความเชื่อมั่นผู้บริโภคร่วงลง ขณะที่ดัชนี Nasdaq ปิดลบหลังจากบริษัท ไป่ตู้ อิงค์ ซึ่งเป็นผู้ให้บริการเสิร์ชเอนจิ้นรายใหญ่ที่สุดของจีนคาดการณ์ยอดขายที่น้อยกว่าการคาดการณ์ของนักวิเคราะห์  ดัชนีเฉลี่ยอุตสาหกรรมดาวโจนส์ปิดบวก 14.21 จุด หรือ 0.14% แตะที่ 9,882.17 จุด ขณะที่ดัชนี S&amp;P 500 ปิดลบ 3.54 จุด หรือ 0.33% แตะที่ 1,063.41 จุด และดัชนี Nasdaq ปิดลบ 25.76 จุด หรือ 1.20% แตะที่ 2,116.09 จุด <br><br>         -- สัญญาน้ำมันดิบตลาดนิวยอร์กปิดพุ่งขึ้นเมื่อคืนนี้ (27 ต.ค.) หลังจากสหรัฐเปิดเผยราคาบ้านดีดตัวขึ้นในเดือนส.ค. ซึ่งทำให้นักลงทุนมีมุมมองที่เป็นบวกว่าเศรษฐกิจที่เริ่มฟื้นตัวขึ้นจะช่วยหนุนดีมานด์พลังงานเพิ่มขึ้นด้วย นอกจากนี้ นักลงทุนยังจับตาดูรายงานสต็อกน้ำมันดิบของสหรัฐในวันพุธนี้ <br>         สัญญาน้ำมันดิบตลาด NYMEX (New York Mercantile Exchange) ส่งมอบเดือนธ.ค.พุ่งขึ้น 87 เซนต์ ปิดที่ 79.55 ดอลลาร์/บาร์เรล หลังจากเคลื่อนตัวในช่วง 77.81-79.78 ดอลลาร์ <br><br>         -- สัญญาทองคำตลาดนิวยอร์กปิดร่วงลงเมื่อคืนนี้ (27 ต.ค.) ซึ่งเป็นการร่วงลงติดต่อกัน 4 วัน เนื่องจากความกังวลที่ว่าสกุลเงินดอลลาร์สหรัฐมีแนวโน้มแข็งค่า ซึ่งจะทำให้นักลงทุนชะลอการซื้อสัญญาสินค้าโภคภัณฑ์ <br>         สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ทองเดือนธ.ค.ปิดที่ 1,035.40 ดอลลาร์/ออนซ์ ร่วงลง 7.40 ดอลลาร์ หลังจากเคลื่อนตัวในช่วง 1,044.30-1,032.90 ดอลลาร์ <br><br>         -- ค่าเงินดอลลาร์สหรัฐพุ่งขึ้นเมื่อเทียบกับสกุลเงินยูโรและสกุลเงินหลักๆในการซื้อขายที่ตลาดปริวรรตเงินตรานิวยอร์กเมื่อคืนนี้ (27 ต.ค.) หลังจากสหรัฐเปิดเผยดัชนีความเชื่อมั่นผู้บริโภคที่ร่วงลงอย่างหนัก ซึ่งทำให้นักลงทุนเข้าถือครองดอลลาร์เพื่อหลีกเลี่ยงความเสี่ยงในยามที่เศรษฐกิจยังอยู่ในภาวะเปราะบาง <br>         ค่าเงินดอลลาร์พุ่งขึ้น 0.50% เมื่อเทียบกับยูโรที่ 1.4795 ยูโร/ดอลลาร์ จากระดับของวันจันทร์ที่ 1.4869 ยูโร/ดอลลาร์ แตะอ่อนตัวลง 0.46% เมื่อเทียบกับเงินเยนที่ 91.780 เยน/ดอลลาร์ จากระดับ 92.200 เยน/ดอลลาร์ <br>         นอกจากนี้ ดอลลาร์สหรัฐพุ่งขึ้น 0.38% เมื่อเทียบกับฟรังค์สวิสที่ 1.0222 ฟรังค์/ดอลลาร์ จากระดับของวันจันทร์ที่ 1.0183 ฟรังค์/ดอลลาร์ แต่ร่วงลง 0.31% เมื่อเทียบกับเงินปอนด์ที่ 1.6375 ปอนด์/ดอลลาร์ จากระดับ 1.6324 ปอนด์/ดอลลาร์ <br><br>         -- ดัชนี FTSE 100 ตลาดหุ้นลอนดอนปิดบวกในวันนี้ ขานรับผลประกอบการที่ดีเกินคาดของบริษัทบีพี และหลังจากอังกฤษเปิดเผยยอดค้าปลีกที่แข็งแกร่งในเดือนต.ค. อย่างไรก็ตาม ตลาดหุ้นลอนดอนปิดบวกเพียงเล็กน้อยเนื่องจากนักลงทุนวิตกกังวลต่อดัชนีความเชื่อมั่นผู้บริโภคของสหรัฐที่ร่วงลงอย่างหนัก <br>         ดัชนี FTSE 100 เพิ่มขึ้น 9.23 จุด ปิดที่ 5,200.97 จุด หลังจากเคลื่อนตัว ในช่วง 5,181.91-5,230.57 จุด <br><br><br><br><br>