นายนิโรธ เจริญประกอบ เลขาธิการสำนักงานคณะกรรมการคุ้มครองผู้บริโภค (สคบ.) เปิดเผยว่า ในวันจันทร์ที่ 8 ธ.ค. นี้ สคบ.ได้เชิญผู้ประกอบการห้างสรรพสินค้า ร้านโมเดิร์นเทรด ร้านค้าสะดวกซื้อ กว่า 100 คน มาชี้แจงรายละเอียดวิธีการปฏิบัติตามกฎหมายคุ้มครองผู้บริโภค โดยเฉพาะกฎหมายว่าด้วยการโฆษณา เพื่อสร้างความเป็นธรรมให้กับผู้บริโภค เนื่องจาก  สคบ.ได้รับการร้องเรียนจากประชาชนเป็นจำนวนมากว่าห้างสรรพสินค้า ร้านค้าประเภทต่างๆ ไม่ดำเนินการตามประกาศโฆษณา โดยเฉพาะการจัดโปรโมชั่น ลด แหลก แจก แถม เพื่อต้อนรับเทศกาล ที่ร้านค้า ห้างสรรพสินค้า ได้ใช้ข้อความโฆษณาดึงดูดลูกค้าในหลายรูปแบบจนทำให้เกิดการเข้าใจผิดและสร้างความไม่เป็นธรรมให้กับผู้บริโภคจำนวนมาก <br><br><br> <br><br>ทั้งนี้  สคบ.จะชี้แจงให้ผู้ประกอบการเข้าใจถึงการดำเนินการตามกฎหมายปัจจุบันอย่างเคร่งครัดรวมทั้งกฎหมายใหม่อีกหลายฉบับที่ใกล้มีผลบังคับใช้ เช่น กฎหมายความรับผิดต่อความเสียหายที่เกิดจากสินค้าที่ไม่ปลอดภัย ซึ่งจะมีผลบังคับใช้ในเดือน ก.พ.ปี 52 เพื่อสร้างความเข้าใจและย้ำเตือนให้ผู้ประกอบการตระหนักถึงความรับผิดชอบและสร้างความเป็นธรรมให้กับผู้บริโภค <br><br> <br><br>นายนิโรธกล่าวว่า การเชิญผู้ประกอบการห้างสรรพสินค้า ร้านค้าประเภทโมเดิร์นเทรด ร้านค้าสะดวกซื้อ ถือเป็นกลุ่มผู้ประกอบการกลุ่มแรกและเป็นกลุ่มนำร่อง ตามนโยบายเชิงรุกของ  สคบ.  ที่จะเชิญผู้ประกอบการในทุกกลุ่มสินค้ามาชี้แจงข้อกฎหมายให้เข้าใจและปฏิบัติตามอย่างเคร่งครัด เพื่อไม่ให้เอารัดเอาเปรียบผู้บริโภค หากผู้ประกอบการรายใดทำไม่ถูกหรือเจตนาหลีกเลี่ยงกฎหมาย จะดำเนินการตามกฎหมายทันที โดยไม่สามารถอุทธรณ์หรือฎีกาอะไรได้อีก <br><br> <br><br>ตามเป้าหมายของ  สคบ.ได้เน้นผู้ประกอบการสินค้าและบริการที่ได้รับการร้องเรียนจากผู้บริโภคเป็นจำนวนมากก่อนทั้งธุรกิจอสังหาริมทรัพย์ ห้างสรรพสินค้า หอพัก อพาร์ตเมนต์ บ้านเช่า ฟิตเนส และเช่าซื้อรถยนต์ เพื่อสร้างจิตสำนึกที่ดีให้กับผู้ประกอบการในการดำเนินธุรกิจโดยไม่เอาเปรียบผู้บริโภค. <br> <br><br> <br><br> <br> <br> <br>ติดต่อโฆษณา นสพ.ไทยรัฐออนไลน์ โทร 0-2636-0726 <br> 