ราคาน้ำมันทะยานขึ้นแตะระดับสูงสุดรอบ 7 สัปดาห์หลังสต็อกน้ำมันดีเซลสหรัฐลดลง<br><br>ราคาน้ำมันทะยานต่อเนื่องเมื่อวันพุธ(3มี.ค.) แตะระดับสูงสุดในรอบ 7 สัปดาห์ เหตุได้แรงหนุนจากรายงานสต๊อกพลังงานสหรัฐฯ  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 1.19 ดอลลาร์ ปิดที่ 80.87 ดอลลาร์ สูงสุดนับตั้งแต่ 11 มกราคม ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.07 ดอลลาร์ ปิดที่ 79.25 ดอลลาร์ต่อบาร์เรล<br>       <br> ราคาน้ำมันขานรับต่อรายงานคลังเชื้อเพลิงสำรองประจำสัปดาห์ของกระทรวงพลังงานสหรัฐฯ ที่ระบุว่าช่วงสุดสัปดาห์สิ้นสุดวันที่ 26 กุมภาพันธ์ สต๊อกน้ำมันกลั่นอันประกอบด้วยดีเซลและน้ำมันทำความร้อน ลดลงถึง 800,000 บาร์เรล มากกว่าที่นักวิเคราะห์คาดหมายไว้<br>