วันเสาร์ที่ 20 ธันวาคม พ.ศ. 2551 09:08 <br><br>บุช แถลง รัฐบาลสหรัฐยอมให้เงินกู้ฉุกเฉิน 14,300 ล้านดอลลาร์สหรัฐ แก่อุตสาหกรรมผู้ผลิตรถยนต์ของประเทศ<br><br>ประธานาธิบดีจอร์จ ดับเบิลยู บุช ผู้นำสหรัฐ แถลงที่ทำเนียบขาวว่า การปล่อยให้อุตสาหกรรมรถยนต์ในประเทศล้มละลายถือเป็นความไม่รับผิดชอบอย่างยิ่งของรัฐบาล และจะทำให้ภาวะเศรษฐกิจของประเทศยิ่งวิกฤติลงไปอีกรัฐบาลจึงอนุมัติเงินกู้ฉุกเฉินระยะสั้น 14,300 ล้านดอลลาร์สหรัฐ (ประมาณ 5,000,500 ล้านบาท) แก่บริษัทผู้ผลิตรถยนต์รายใหญ่ 2 แห่ง ได้แก่ เจเนอรัล มอเตอร์ส หรือจีเอ็ม และไครสเลอร์ โดยจะอนุมัติเงินกู้เพิ่มเติมอีก 4 พันล้านดอลลาร์สหรัฐ ในภายหลัง ซึ่งเงินกู้ทั้งหมดแบ่งมาจากงบประมาณกอบกู้วิกฤติการเงิน 7 แสนล้านดอลลาร์สหรัฐแต่บริษัททั้งสองแห่งจะต้องเร่งปรับโครงสร้างบริษัทครั้งใหญ่ ภายในวันที่ 31 มี.ค.ปีหน้า เพื่อให้บริษัทมีความโปร่งใสสามารถตรวจสอบได้  หากบริษัททั้งสองแห่งไม่สามารถปฏิบัติได้ เงินกู้ทั้งหมดจะถูกเรียกเก็บคืนรัฐบาล และบริษัททั้งสองแห่งอาจจะถูกปล่อยให้ล้มละลาย<br><br>นายริค แวโกเนอร์ ซีอีโอของเจเนอรัล มอเตอร์ส (จีอี) กล่าวขอบคุณรัฐบาลที่อนุมัติงบประมาณช่วยเหลือแก่บริษัท และแม้ว่าจีเอ็มยังมีงานหนักอีกมากรออยู่ แต่เขามั่นใจว่าบริษัทจะสามารถฟื้นตัวกลับมาได้อีกครั้ง จากความช่วยเหลือในครั้งนี้ของรัฐบาล ด้านนายบารัค โอบามา ว่าที่ประธานาธิบดีสหรัฐ ชื่นชมทำเนียบขาวที่ตัดสินใจช่วยเหลืออุตสาหกรรมรถยนต์ด้วยเงินกู้ฉุกเฉินระยะสั้น ซึ่งผู้บริหารพนักงานและคนงานที่เกี่ยวข้องทุกฝ่ายจะต้องร่วมมือกันช่วยให้บริษัทผ่านพ้นวิกฤติไปให้ได้<br><br>สำหรับเงินกู้ฉุกเฉิน 14,300 ล้านดอลลาร์สหรัฐ ที่รัฐบาลจะจัดสรรให้กับอุตสาหกรรมรถยนต์นั้น เจเนอรัล มอเตอร์ส (จีเอ็ม) จะได้ไป 9,400 ล้านดอลลาร์สหรัฐ ไครสเลอร์ได้ไป 4,000 ล้านดอลลาร์สหรัฐ และจีเอ็มจะได้เงินกู้เพิ่มอีก 4,000 ล้านดอลลาร์สหรัฐ ในเดือนกุมภาพันธ์ บริษัททั้ง 2 แห่ง จะต้องเร่งปรับโครงสร้างบริษัทภายในวันที่ 31 มีนาคมปีหน้า เพื่อให้บริษัทมีความโปร่งใสสามารถตรวจสอบได้ หากไม่สามารถปฏิบัติได้ เงินกู้ทั้งหมดจะถูกเรียกเก็บคืนรัฐบาล และบริษัททั้งสองอาจจะถูกปล่อยให้ล้มละลาย<br><br><br>