ค่าเงินดอลล์ลาร์สหรัฐอ่อนหนุนสัญญาน้ำมันดิบปิดบวก9เซนต์<br><br>สัญญาน้ำมันดิบตลาดนิวยอร์กดีดตัวขึ้นเมื่อคืนนี้ (23 พ.ย.) โดยสัญญาทะยานขึ้นเกือบแตะระดับ 80 ดอลลาร์ในระหว่างวันเพราะได้แรงหนุนจากสกุลเงินดอลลาร์สหรัฐที่อ่อนค่าลง และยอดขายบ้านมือสองที่พุ่งขึ้นเกินคาดของสหรัฐ ซึ่งทำให้นักลงทุนเชื่อมั่นว่าการฟื้นตัวของภาคอสังหาริมทรัพย์ซึ่งเป็นกลไกสำคัญในการขับเคลื่อนเศรษฐกิจให้ขยายตัวนั้น จะช่วยหนุนดีมานด์พลังงานให้ดีดตัวขึ้นด้วย<br>          <br>สัญญาน้ำมันดิบตลาดไนแม็กซ์ ส่งมอบเดือนม.ค.เพิ่มขึ้น 9 เซนต์ ปิดที่ 77.56 ดอลลาร์/บาร์เรล หลังจากเคลื่อนตัวในช่วง 77.15-79.92 ดอลลาร์ ขณะที่สัญญาน้ำมันฮีทติ้งออยล์ส่งมอบเดือนธ.ค.เพิ่มขึ้น 0.43 เซนต์ ปิดที่ 1.9799 ดอลลาร์/แกลลอน และสัญญาน้ำมันเบนซินส่งมอบเดือนธ.ค.ลดลง 0.12 เซนต์ ปิดที่ 1.9794 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.เพิ่มขึ้น 26 เซนต์ ปิดที่ 77.46 ดอลลาร์/บาร์เรล หลังจากเคลื่อนตัวในช่วง 77.12-79.58 ดอลลาร์ <br>