ตลาดหุ้นเอเชียดีดตัวขึ้นเช้านี้ขานรับราคาสินค้าโภคภัณฑ์ดีดตัว<br><br>ตลาดหุ้นส่วนใหญ่ในเอเชียปรับตัวขึ้นเช้านี้ หลังจากที่ราคาสินค้าโภคภัณฑ์ปรับตัวสูงขึ้น และยูบีเอสได้แนะนำนักลงทุนให้ซื้อหุ้นพานาโซนิคดัชนีนิกเกอิตลาดหุ้นญี่ปุ่นเปิดวันนี้ที่ 9,551.79 จุด ลดลง 20.41 จุด ส่วนดัชนีฮั่งเส็งตลาดหุ้นฮ่องกงเปิดวันนี้ที่ 22,402.51 จุด บวก 289.36 จุด ดัชนีเซี่ยงไฮ้คอมโพสิตตลาดหุ้นจีนบวก 0.54% แตะ 3,252.98 จุด <br><br>ขณะที่ดัชนีคอมโพสิตตลาดหุ้นโซลเปิดวันนี้ที่ 1,582.62 จุด เพิ่มขึ้น 12.90 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,733.00 จุด เพิ่มขึ้น 14.00 จุด ดัชนี MSCI Asia Pacific Index บวก 0.6% แตะ 120.15 จุด เมื่อเวลา 10.22 น.ตามเวลาท้องถิ่นในกรุงโตเกียว<br>          <br>หุ้นริโอ ทินโต พุ่ง 2.9% หลังจากที่ราคาทองคำดีดตัวขึ้นเป็นประวัติการณ์ หุ้นบลูสโคป ซึ่งเป็นผู้ผลิตเหล็กรายใหญ่สุดของออสเตรเลีย พุ่ง 4.3% หลังจากที่บริษัทได้เพิ่มการผลิตในอินโดนีเซีย และหุ้นพานาโซนิค บวก 1.4% ทั้งนี้ นักวิเคราะห์มองว่า ตอนนี้ตลาดเอเชียยังคงอยู่ในสถานการณ์ที่ค่อนข้างเป็นบวก หลังจากที่ทุกฝ่ายคลายความกังวลเรื่องภาวะฟองสบู่ในดูไบ <br>