ราคาทองคำในตลาดโลกวันที่ 8 ก.ย. ปรับตัวสูงสุดมาอยู่ที่ 1,006.75 เหรียญสหรัฐ ก่อนปรับตัวมาปิดตลาดในบ้านเราที่ 1,004.80 เหรียญสหรัฐ ส่วนหนึ่งจากเงินสกุลดอลล่าร์มีการอ่อนอย่างเห็นได้ชัด ทำให้นักลงทุนบางส่วนโยกเงินมาในตลาดทองคำ เพื่อลงความเสี่ยงจากการลงทุน สำหรับราคาทองล่วงหน้าสัญญาเดือนสิงหาคม (GFV09) ปิดที่ 15,950 กรอบการเคลื่อนไหวของราคาอยู่ในช่วง 15,850  16,000 ปริมาณการซื้อขาย 824 สัญญา <br>นายโกสินทร์ เจือศิริภักดี ผู้จัดการฝ่ายการตลาด บริษัทจีที เวลธ์ แมเนจเมนท์ จำกัด กล่าวถึงภาวะการลงทุนในตลาด Gold Futures ว่า บรรยากาศการซื้อขายทองคำล่วงหน้าในตลาดอนุพันธ์ค่อนข้างคึกคัก หลังจากราคาทองคำในตลาดโลกสามารถเคลื่อนตัวทะลุผ่านแนวต้านทางจิตวิทยาที่ 1,000 เหรียญขึ้นมายืนได้ ในทางเทคนิคเชื่อแนวโน้มของราคาทองคำอยู่ในภาวะขาขึ้น หลังจากที่ราคาสามารถขึ้นมายืนเหนือแนวต้านสำคัญได้ในช่วงตลอดปลายสัปดาห์ที่ผ่านมา อีกประการที่ต้องจับตาคือเทรดเดอร์ในตลาดสหรัฐเริ่มกลับเข้ามาทำงานหลังจากช่วงฤดูร้อนสิ้นสุดลง น่าจะส่งผลให้ราคาทองคำกลับมาเคลื่อนไหวค่อนข้างรุนแรง <br>         นักลงทุนในตลาดทองคำล่วงหน้าในตลาดอนุพันธ์ต้องปรับกลยุทธ์การลงทุน เพราะแนวโน้มราคาทองขาขึ้น อาจจะทำให้จังหวะการเข้าซื้อตอนราคาลงเป็นไปได้ยาก คงจะต้องพิจารณาจังหวะเข้าซื้อและขายอย่างต่อเนื่อง เพื่อปรับให้เข้ากับสถานการณ์ โดยแนวรับแนวต้านที่สำคัญอยู่ที่ 998 เหรียญ และ 1,034 เหรียญ ตามลำดับ <br>         สรุปประเด็น เล็งตรงเป้า <br>         ท่านที่เปิดสัญญาซื้อ (Long) เอาไว้  เน้นใส่ถุงกลับบ้านสำหรับด้านซื้อ แนวโน้มยังคงอยู่ในขาขึ้นเหมือนเดิม <br>         ท่านที่เปิดสัญญาขาย (Short) เอาไว้  ถ้าทนมาได้จนถึงวันนี้ คงต้องทนต่อไป โอกาสที่จะกลับไปมีไม่มาก อย่างเก่งสุดน่าจะเสมอตัว บวกลบคูณหารเอาแล้วกัน <br>         ติดตามบทวิเคราะห์แบบอัพเดทประกอบการตัดสินใจก่อนเปิดตลาดได้ที่ www.gtwm.co.th หรือติดต่อเจ้าหน้าที่การตลาดของบริษัทได้ที่เบอร์ 02-673-9911<br><br>