วันจันทร์ที่ 28 ธันวาคม พ.ศ. 2552 07:54 <br><br>หุ้นสหรัฐ อาจปรับขึ้นต่อเนื่้องในสัปดาห์สุดท้ายของปี จากปัจจัยบวกช่วงคริสต์มาส<br><br>หลังจากเริ่มต้นปีนี้ด้วยการดิ่งลงอย่างรุนแรงเพราะผลสืบเนื่องจากวิกฤตเศรษฐกิจโลกที่เริ่มจากในประเทศ  แต่ในสัปดาห์หน้าซึ่งเป็นสัปดาห์สุดท้ายของปีแล้ว เป็นที่คาดว่า จากปัจจัยบวกต่อเนื่องเพราะความสุขของประชาชนและนักลงทุนช่วงคริสต์มาส หรือซานต้าคลอส แรลลี่ และอนุสงฆ์จากการปรับขึ้นในช่วง 9 เดือนหลัง จะทำให้ดัชนีสำคัญของสหรัฐปรับขึ้นจนปิดในแดนบวก<br>          <br>โดยนักวิเคราะห์ยังระบุด้วยว่าการที่ ยิลด์เคิร์ฟ หรือเส้นแสดงความสัมพันธ์ระหว่างอัตราสารหนี้ที่มีความเสี่ยงที่เท่ากัน แคบลงนับเป็นสัญญานบวก ซึ่งแม้จะไม่ดีเหมือนเมื่อ 2 ปีก่อนแต่ก็ถือว่า น่าพอใจ เพราะเศรษฐกิจเพิ่งจะเริ่มฟื้นตัว<br>          <br>ส่วนการพยากรณ์เศรษฐกิจสหรัฐในปีหน้านั้น ฝ่ายหนึ่งเห็นว่า การที่ธนาคารกลางตรึงอัตราดอกเบี้ยให้ต่ำ ,ภาคครัวเรือนเริ่มได้รับสินเชื่อ ความต้องการภาคครัวเรือนและธุรกิจขนาดเล็กเพิ่มขึ้น รวมถึงอัตราการจ้างงานที่เพิ่มขึ้นและดัชนี เอสแอนด์ พี 500 ปรับขึ้น โดยเฉลี่ยถึงร้อยละ 18 เป็นปัจจัยที่จะทำให้การเศรษฐกิจขยายตัวท ขณะที่อีกฝ่ายหนึ่งเห็นว่าปีหน้า เศรษฐกิจจะยังไม่ฟื้นตัว เพราะผลจากการตรึงอัตราดอกเบี้ยและการที่ประชาชนยังใช้เงินกันอย่างระมัดระวัง<br>          <br>ทั้งนี้ในสัปดาห์นี้ ตลาดหุ้นสหรัฐจะเปิดทำการอีก 4 วัน ส่วนความเคลื่อนของดัชนีสำคัญทั้ง 3 ตัวเมื่อวันพฤหัสบดี วันทำการวันสุดท้ายของสัปดาห์ก่อนที่ปิดช่วงคริสต์มาส ต่างก็ปิดในแดนบวกทั้งหมด<br>          <br>ดัชนีดาวโจนส์ปิดที่ 10,520.10 จุดเพิ่มขึ้นร้อยละ 1.85<br>ดัชนีนาสแดค ปิดที่ 2,285.69 จุด เพิ่มขึ้นร้อยละ 3.35<br>และดัชนี เอสแอนด์พี 500 ปิดที่ 1,126.48 เพิ้มขึ้นร้อยละ 2.18 /13.50 <br>