 นายถนอมศักดิ์ สหรัตนชัย ผู้บังคับบัญชา สายงานวิเคราะห์หลักทรัพย์ บล.พัฒนสิน กล่าวว่า คาดตลาดหุ้นไทยวันนี้เปิดบวกเล็กน้อยตามภูมิภาค จากที่ผ่านมาลงแรง และตัวเลขภาคการผลิตสหรัฐที่ประกาศเมื่อคืนออกมาดีทำให้ sentiment ในเรื่องของเศรษฐกิจดูดีขึ้น แต่การบวกอาจจะมีจำกัด ขณะที่ปัจจัยในประเทศ PTTEP ดีขึ้นไฟไหม้จบแล้ว แต่ก็ยังไม่ได้ประเมินว่าจะมีความเสียหายเท่าไร คิดว่าตลาดขึ้นและก็อาจจะมีการปรับตัวลงในที่สุดเพราะคนยังไม่มั่นใจคืนนี้ว่าเฟดจะเป็นอย่างไร การจ้างงานจะเป็นอย่างไร <br>         ตัวที่ขับเคลื่อนตลาดน่าจะป็นหุ้นน้ำมัน ทองคำ แต่คงชั่วคราวเป็นเรื่องของการรีบาวน์ตามตัวเลขเศรษฐกิจตอนเช้าที่ดี แต่ช่วงบ่ายคนคงรอความชัดเจนมากกว่าที่จะเข้าไปไล่ราคา เน้นเฉพาะหุ้นกำไรที่ดีส่วนใหญ่อยู่ในกลุ่มยานยนต์ ชิ้นส่วนอิเล็กฯ แนวรับ low เดิม 667 จุดแนวต้าน 675-680 จุด <br>ประเด็นของการพิจารณาการลงทุน :   <br>         - ตลาดหุ้นนิวยอร์คเมื่อวานนี้(3 พ.ย.) ดัชนีดาวโจนส์ ปิดที่ 9,771.91 จุด ลดลง 17.53 จุด(-0.18%) ดัชนีเอสแอนด์พี 500 ปิดที่ 1,045.41 เพิ่มขึ้น 2.53 จุด(+0.24%) และดัชนีแนสแด็ก ปิดที่ 2,057.32 จุด เพิ่มขึ้น 8.12 จุด (+0.40%)   <br>         - นักลงทุนต่างชาติขายสุทธิ 2,862.91 ล้านบาทเมื่อวานนี้ <br>         - ราคาน้ำมันดิบส่งมอบเดือน ธ.ค.ในตลาดไนเม็กซ์ปิดทำการเมื่อวานนี้ที่ 79.60 ดอลลาร์/บาร์เรล เพิ่มขึ้น 1.47 ดอลลาร์ <br>         - ศาลปกครองสูงสุดเล็งตั้ง 18 องค์คณะรับมือคดีสิ่งแวดล้อม หวังยุติข้อพิพาท เผยคดีพุ่ง 4,000 คดี สภาหอการค้า-ส.อ.ท.หนุนตั้งแผนกคดีสิ่งแวดล้อมในศาลปกครอง นายกฯ เตรียมตั้งบอร์ดชุดพิเศษ เคลียร์ปัญหาลงทุนมาบตาพุด หวังให้การลงทุน 76 โครงการเดินหน้าได้ บินแจงนักลงทุนญี่ปุ่น <br>         - ตลาดหลักทรัพย์ฯ ตรวจสอบพบนักลงทุน กว่า 10 ราย สั่งซื้อขายหุ้นผ่านผู้ถูกกล่าวหาปล่อยข่าวทุบหุ้น เดินหน้าสาวลึก ขณะที่ ก.ล.ต. ระบุ ไม่พบความเชื่อมโยง 2 ผู้ถูกกล่าวหา กับนักลงทุนรายใหญ่และ 2 โบรกเกอร์ต่างชาติ จับเพิ่มอีกราย เตรียมจับอีกรายสัปดาห์หน้า คนวงการแพทย์ &quot;เอกยุทธ&quot;ชี้แค่แพะ ขาใหญ่อยู่สิงคโปร์ <br>         - ครม.ไฟเขียวคลังกู้เงินต่างประเทศกว่า 5.7 หมื่นล้านบาท สร้างรถไฟฟ้าสายสีม่วง ลงทุนโครงการ 3 จี พร้อมซื้อหัวรถจักร 4 โครงการ พร้อมขอกู้ธนาคารโลก 1 หมื่นล้านบาท ลงทุนพลังงานลดโลกร้อน เตรียมชงสภาอนุมัติเดือนนี้ ด้าน รฟม. เตรียมเปิดประมูล 4 สัญญา สร้างส่วนต่อขยายสายสีน้ำเงิน มูลค่า 5.2 หมื่นล้านบาทเดือนนี้ คาดผู้รับเหมาจีน-ญี่ปุ่นร่วมชิงงาน <br>ประมูล <br>         - คลัง เสนอ ครม.เศรษฐกิจปฏิรูปตลาดทุน-สถาบันการเงิน ดึง กฟผ.-กทพ.ตั้งกองทุนโครงสร้างพื้นฐาน ระดมทุน 2.7 หมื่นล้านบาทต้นปีหน้า พร้อมเสนอปรับโครงสร้าง ตลท. เป็นบริษัทมหาชน แยกงานด้านธุรกิจตลาดหลักทรัพย์-พัฒนาตลาดทุน ตั้งกองทุนส่งเสริมการพัฒนาตลาดทุน ยกเลิกการผูกขาดการประกอบธุรกิจตลาดหลักทรัพย์ พร้อมไฟเขียวซื้อขายหุ้นนอกตลาด คลายกฎสถาบันการเงินต่างชาติ เตรียมออกใบอนุญาตธนาคารพาณิชย์ จำกัดขอบเขตธุรกิจปี 2554 ก่อนให้ใบอนุญาตเต็มรูปแบบปี 2556 <br>         - &quot;สถิตย์&quot;ตีกรอบตัวแทนคลังในบอร์ดบริษัทจดทะเบียน ห้ามเล่นหุ้นอินไซด์ ต้องรายงานการถือครองหุ้นทั้งตัวเองและครอบครัว สั่งสคร.ร่างระเบียบคาดใช้ได้ 1 มกราคม ปี 2553 โดยเฉพาะผู้บริหารกรมภาษี ควรละเว้นการซื้อขายหุ้นที่ตัวเองนั่งเป็นที่ปรึกษาและกรรมการขณะที่วันนี้คลังเสนอแผนพัฒนาตลาดทุนเข้าครม.เศรษฐกิจ <br>         - ที่ประชุมคณะรัฐมนตรี(ครม.)อนุมัติตามที่กระทรวงการคลังเสนอเรื่องการปรับปรุงแผนการบริหารหนี้สาธารณะ ประจำปีงบประมาณ 2553 ครั้งที่ 1 โดยมีวงเงินดำเนินการสุทธิเพิ่มขึ้น 50,819.83 ล้านบาท จากวงเงินเดิม 1,637,896.68 ล้านบาท เป็น 1,688,716.51 ล้านบาท โดยวงเงินที่เพิ่มขึ้นใหม่ จะนำไปใช้ในการบริหารและจัดการเงินกู้ในประเทศของรัฐวิสาหกิจ 49,124.27 ล้านบาท ส่วนอีก 1,695.56 ล้านบาท นำไปใช้บริหารการก่อหนี้จากต่างประเทศ <br>         - นายกสมาคมค้าทองชี้ราคาทองคำปรับขึ้นเป็นประวัติการณ์ ทำสถิติ 1,065 ดอลลาร์ต่อออนซ์ ดันราคาทองรูปพรรณแตะ 17,250 บาท เหตุค่าเงินบาทอ่อน ย้ำไอเอ็มเอฟขายทอง 200 ตัน มูลค่า 6.8 พันล้านดอลลาร์ ไม่กระทบราคาในตลาดโลก เหตุขายให้ธนาคารกลางอินเดียเป็นทุนสำรองไม่ได้ออกมาหมุนเวียนในตลาด ด้านนักวิเคราะห์ตลาดทอง ชี้ ข่าวไอเอ็มเอฟขายทอง ช่วยหนุนช่วงขาขึ้นของราคาทองคำตลาดโลก <br>         - ภาคเอกชนไทย ทั้งหอการค้าไทย สภาอุตสาหกรรมฯ หวั่นเกิดวิกฤติเศรษฐกิจสหรัฐรอบ 2 หลังแบงก์ใหญ่จ่อล้มอีก ชี้กระทบการการส่งออกของไทย สินค้ากลุ่มอุตสาหกรรมหนัก และสินค้าฟุ่มเฟือยโดนเป็นกลุ่มแรก ชี้มีสัญญาบอกแล้ว ทั้งการเก็งกำไรทองคำ น้ำมัน แบงก์งดปล่อยกู้ <br>         - ธนาคารแห่งประเทศไทย ระบุ อัตราเงินเฟ้อที่ขยับเป็นบวกเดือนแรกไม่มีนัยสำคัญ แม้อีก 3 เดือนที่จะเพิ่มอีก ก็ไม่กดดันให้แบงก์ชาติต้องปรับขึ้นดอกเบี้ย ชี้เศรษฐกิจไทยยังต้องพึ่งนโยบายดอกเบี้ยต่ำต่อไป   <br> 