นายกสมาคมค้าทองคำ ยอมรับ สถานการณ์ราคาทองคำช่วงนี้ยังคาดการณ์ได้ยากไปจนถึงหลังตรุษจีน แต่เชื่อว่าราคาทองจะไม่ทำสถิติสูงสุดไปแตะที่บาทละกว่า 19,000 บาท เหมือนในช่วงที่ผ่านมา <br><br>เมื่อวันที่ 7 ก.พ.53 นายจิตติ ตั้งสิทธิ์ภักดี นายกสมาคมค้าทองคำ กล่าวถึงสถานการณ์ราคาทองคำในตลาดอเมริกาที่ลดต่ำลงว่า จะไม่ส่งผลต่อราคาทองคำในประเทศซึ่งอ้างอิงตลาดฮ่องกงมากนัก อีกทั้งช่วงนี้ยังคาดการณ์สถานการณ์ราคาได้ยาก เนื่องจากยังมีปัจจัยที่ส่งผลกระทบต่อราคาด้านอื่นๆ อีก อย่างไรก็ตาม ราคาทองคำที่ปรับลดลงมามากก่อนปิดตลาดในวันหยุด เมื่อวันศุกร์ที่ผ่านมา ทำให้มีประชาชนมาต่อแถวซื้อทองคำแท่งเพื่อเก็งกำไรเป็นจำนวนมาก หลังจากไม่เคยปรากฏภาพนี้ตั้งแต่ราคาพุ่งสูงขึ้นไปแตะที่บาทละกว่า 19,000 บาท และเชื่อว่าราคาทองจะไม่ทำสถิติสูงสุดไปถึงในระดับนั้นอีก ส่วนสถานการณ์ราคาทองในช่วงก่อนและหลังเทศกาลตรุษจีนนั้น ยอมรับว่ายังคาดการณ์ได้ยากเช่นกัน<br><br><br><br>ส่วนการเปิดตลาดซื้อขายทองคำในวันนี้ ราคาจะใกล้เคียงกับเมื่อวันศุกร์ โดยเชื่อว่าจะมีประชาชนมาต่อแถวรอซื้อทองคำแท่งอีก แต่แนะนำนักลงทุนหากพอมีกำไรบาทละ 300-400 บาท ในขณะนี้ก็สามารถเทขายทำกำไรได้