วันจันทร์ที่ 9 พฤศจิกายน พ.ศ. 2552 <br><br>สภาพตลาดทองคำในวันที่ 2-6 พ.ย. 2552 ทองคำในสัปดาห์นี้ทำสถิติใหม่และสร้างข่าวของความตื่นเต้นน่าสนใจอยู่ตลอดเวลาโดยราคาเริ่มสัปดาห์นี้ที่ระดับ 1,044 เหรียญสหรัฐแล้ว<br><br>ภายในเวลาเพียง 2 วัน หลังจากที่มีข่าวว่าธนาคารกลางอินเดียตกลงซื้อทองคำ 200 ตัน จาก IMF เรียกว่าจุดพลุให้กับราคาทองคำอย่างรุนแรง ทำให้ทองคำทะลุแนวต้านที่สำคัญระดับ 1,070 เหรียญสหรัฐ ซึ่งเป็นจุดสูงสุดเดิมไปทำจุดสูงสุดใหม่ที่ระดับ 1,097 เหรียญสหรัฐ ในสัปดาห์ที่ผ่านมามีการปรับตัวสูงขึ้น 34 เหรียญสหรัฐ หรือประมาณ 3% หรืออีกนัยหนึ่งถ้าลงทุนถูกทางก็รับไปเต็มๆ 30% ของผลกำไร (ขาดทุน) จุดประเด็นสำคัญที่ทำให้ราคาทองคำขึ้นนั้นมีอยู่ 2 เรื่อง <br><br>1.มีผู้ขายเข้าในตลาดน้อยลง 200 ตัน <br><br>2.ธนาคารกลางของประเทศต่างๆ สำรองทองคำมากขึ้น และพร้อมลดการถือครองดอลลาร์ลง <br><br>วิเคราะห์ทางเทคนิค <br><br>ราคาทองคำขึ้นทะลุแนวต้านสำคัญที่ระดับ 1,070 เหรียญสหรัฐขึ้นมา และกำลังขึ้นไปทดสอบแนวต้านทางจิตวิทยาที่ระดับ 1,100 เหรียญสหรัฐ Oscillators ต่างๆ ในระยะสั้นรายชั่วโมง เป็นภาวะการขายทำกำไรยังไม่ได้บงบอกว่าเป็นการซื้อเกินหรือขายเกิน เพียงแต่ว่าภาวะตลาดเริ่มเข้าสู่สภาวะขายทำกำไรและผู้ซื้อเองเริ่มรีรอในระดับการซื้อตรงนี้เรามองว่าแนวต้านระดับ 1,100 เหรียญสหรัฐ และ 1,105 เหรียญสหรัฐ เป็นแนวต้านสำคัญ หน้าจะมีการพักตัวบริเวณนี้ก่อน แต่ก็คาดว่าราคาคงจะไม่ตกลงมามากนัก น่าจะเป็นแค่การขายทำกำไรโดยที่ช่วงราคาอยู่ที่ 1,075-1,100 เหรียญสหรัฐ ทิศทางในระยะกลางถึงยาว ยังเป็นขาขึ้นชัดเจน และน่าจะได้เห็นการทดสอบที่ระดับ 1,100 เหรียญสหรัฐขึ้นไป <br><br>ทางรอดของตลาดทองคำต้องเข้าสู่ยุค Gold Online <br><br>สมาคมผู้ค้าทองคำเข้าพูดคุยกับกระทรวงพาณิชย์ถึงความตกต่ำของการขายทองรูปพรรณรวมทั้งทองคำแท่งก็ถูกตลาด Gold Futures กินส่วนแบ่งไปแล้วถึง 60% ดังนั้นได้พิจารณาถึงทางรอดของการค้าทองคำตู้แดงยุคใหม่ น่าจะเป็นการพัฒนาระบบการซื้อขายให้ประชาชนได้รับความสะดวกในการซื้อขายทองคำแท่งมากขึ้น เพราะเรามองว่าการซื้อขายผ่านระบบอินเทอร์เน็ตที่เรียกว่า Gold Online น่าจะเป็นทางเลือกใหม่สำหรับร้านทองตู้แดง สำหรับปี 2553 แต่ทั้งนี้จะต้องร่วมกันควบคุมและให้ประชาชนได้รับการบริการที่ดี โดยผู้ที่จะให้บริการจะต้องผ่านการควบคุมของสมาคมค้าทองคำเท่านั้น เพื่อป้องกันการหลอกลวงประชาชน และเพื่อที่จะร่วมกันพัฒนาเข้าสู่ระบบที่แข่งขันกับตลาด Gold Futures ได้ จึงเป็นทางเลือกใหม่ สำหรับการปรับร้านทองตู้แดงเข้าสู่ยุค Gold Online ซึ่งอาจจะกล่าวได้ว่า มี MTS Gold เป็นผู้ให้บริการหลักในขณะนี้ เราคาดหวังจะพัฒนาให้ร้านค้าทองที่มีศักยภาพสูงเช่นร้านค้าส่ง หรือร้านขนาดใหญ่ได้มีโอกาสปรับตัวเข้าสู่การแข่งขันในปี 2553 <br><br>สนใจลงทุน Gold Futures ติดต่อ MTS Gold Futures ที่ 02-222-5959 <br><br>