วันศุกร์ที่ 9 ตุลาคม พ.ศ. 2552 06:16 <br><br>ราคาน้ำมันดีดตัวขึ้นอย่างแรง 2.12 $ /บาร์เรล หลังค่าเงินดอลล่าร์อ่อนค่าลง<br><br>ราคาน้ำมันดีดตัวขึ้นอย่างแรงเมื่อวันพฤหัสบดี(8 ต.ค.) หลังนักลงทุนหันมาเข้าซื้อสินค้าโภคภัณฑ์ท่ามกลางดอลลาร์ที่อ่อนค่าและความหวังต่อการฟื้นตัวทางเศรษฐกิจในสหรัฐฯ <br><br>น้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 2.12 ดอลลาร์ ปิดที่ 71.69 ดอลลาร์ต่อบาร์เรล ขณะที่เบรนท์ทะเลเหนือลอนดอน เพิ่มขึ้น 2.57 ดอลลาร์ ปิดที่ 69.77 ดอลลาร์ต่อบาร์เรล<br><br>ปัจจัยที่ส่งผลให้ราคาน้ำมันทะยานขึ้นอย่างแรงมาจากดอลลาร์ที่อ่อนค่าสุดในรอบ 12 เดือนเมื่อเทียบกับยูโรประกอบกับความเชื่อมั่นที่เพิ่มขึ้นของนักลงทุนหลังมีข่าวในทางบวกเกี่ยวกับผลประกอบการอันงดงามของบริษัทต่างๆในสหรัฐฯช่วงไตรมาส3<br><br>