ตลาดนิวยอร์ก/ลอนดอน, 6 มกราคม  ราคาทองคำมีการทำระดับสูงสุดในรอบสามสัปดาห์เมื่อวันพุธที่ผ่านมาเนื่องจากการหมุนเวียนการลงทุนช่วงปีใหม่กระตุ้นต่อตลาดทองคำบวกกับการที่ค่าเงินดอลลาร์มีการอ่อนค่าเนื่องจากความกังวลเกี่ยวกับเศรษฐกิจ <br><br>ราคาทองคำมีการทะยานตัวสูงขึ้นเหนือระดับ $1,140 ต่อออนซ์ เนื่องจากการที่ค่าเงินดอลลาร์มีการอ่อนค่าหลังจากที่ธนาคารกลางสหรัฐหรือเฟดส่งสัญญาณว่าอาจจะเพิ่มมาตรการกระตุ้นเศรษฐกิจที่ครอบคลุมถึงการเพิ่มวงเงินซื้อหลักทรัพย์แสดงให้เห็นถึงการชะลอตัวของเศรษฐกิจ <br><br>ราคาทองคำซื้อขายมีการยืนอยู่ที่ระดับ $1,138.90 ต่อออนซ์ เมื่อเทียบกับการซื้อขายในช่วงสายของวันอังคารที่มีการยืนอยู่ที่ระดับ $1,118.10 ต่อออนซ์ <br><br>ตลาดโคเม็กซ์  ราคาทองคำส่งมอบเดือนกุมภาพันธ์มีการตั้งฐานสูงขึ้น $17.80 หรือ 1.6% แตะที่ระดับ $1,136.50 ต่อออนซ์ <br><br>จากการที่ความต้องการทองคำแท่งจากประเทศอินเดียเนื่องจากเป็นผู้นำเข้าอันดับต้นของโลกที่มีปริมาณมากขึ้นและราคาทองคำมีแนวโน้มที่จะมีการทะยานตัวสูงขึ้นทำให้เกิดสัญญาณแง่บวกต่อตลาดซึ่งเป็นผลดีต่อตลาดทองคำอย่างมาก<br><br>ในช่วงเช้าราคาทองคำได้รับแรงหนุนจากการที่ค่าเงินดอลลาร์มีการอ่อนค่าหลังจากที่สหรัฐมีการแสดงถึงข้อมูลเศรษฐกิจโดยมีการเปิดเผย ดัชนีภาคบริการเพิ่มขึ้นแตะระดับ 50.1 จุดในเดือนธันวาคม ซึ่งดัชนีที่เคลื่อนไหวเหนือระดับ 50 จุดบ่งชี้ว่าภาคบริการมีการขยายตัว อย่างไรก็ตาม ดัชนีภาคบริการปรับตัวเพิ่มขึ้นน้อยกว่าที่นักวิเคราะห์ส่วนใหญ่คาดการณ์ไว้<br><br>โดยตลาดยังคงต้องจับตาดูตัวเลขการจ้างงานนอกภาคการเกษตรประจำเดือนธันวาคมที่จะมีการประกาศในวันศุกร์นี้ ซึ่งสิ่งนี้จะเป็นการส่งสัญญาณแนวโน้มของเศรษฐกิจ โดยนักวิเคราะห์ส่วนมากมีการคาดการณ์ว่าจะออกมาแข็งแกร่งซึ่งเป็นสัญญาณให้เห็นถึงการเติบโตของเศรษฐกิจ <br><br> <br><br>