วันจันทร์ที่ 7 กันยายน พ.ศ. 2552 09:23 <br><br>ตลาดหุ้นเอเชียปรับตัวขึ้นเช้านี้ขานรับดาวโจนส์และข่าวควบกิจการ<br><br>วันนี้(7กันยายน) ตลาดหุ้นเอเชียเปิดตลาดวันนี้ปรับตัวสูงขึ้น หลังจากที่ดัชนีดาวโจนส์ตลาดหุ้นนิวยอร์กดีดตัวขึ้นเมื่อวันศุกร์ที่ผ่านมา นอกจากนี้ หุ้นกลุ่มเทคโนโลยีและบริษัทผู้ผลิตยานยนต์ก็คึกคัก รวมถึงข่าวการคาดการณ์เรื่องการควบรวมกิจหลังจากที่มีการเตรียมซื้อกิจการชาร์เตอร์ด เซมิคอนดัคเตอร์<br>          <br>ดัชนีนิกเกอิตลาดหุ้นญี่ปุ่นเปิดวันนี้ที่ 10,288.56 จุด เพิ่มขึ้น 101.45 จุด ส่วนดัชนีฮั่งเส็งตลาดหุ้นฮ่องกงเปิดวันนี้ที่ 20,502.85 จุด บวก 184.23 จุด ดัชนีเวทเต็ดตลาดหุ้นไต้หวันเปิดวันนี้ที่ 7,192.16 บวก 39.03 จุด ดัชนีเซี่ยงไฮ้คอมโพสิตตลาดหุ้นจีนบวก 0.56% แตะ 2,877.62 จุด ดัชนีคอมโพสิตตลาดหุ้นโซลเปิดวันนี้ที่ 1,618.79 จุด เพิ่มขึ้น 9.89 จุดและดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,625.24 บวก 2.55 จุด<br>          <br>บลูมเบิร์กรายงานว่า ดัชนี MSCI Asia Pacific Index บวก 0.6% แตะ 113.43 จุด เมื่อเวลา 10.24 น.ตามเวลาท้องถิ่นในกรุงโตเกียว <br>          <br>หุ้นโตชิบา พุ่ง 3.9% ในตลาดหุ้นโตเกยว หลังจากที่นสพ.นิกเกอิรายงานว่า บริษัทจะลดต้นทุนต่างๆ ส่วนหุ้นแคนน่อน บวก 2.3% หุ้นโตโยต้า มอเตอร์ บวก 1% หลังจากที่รัฐบาลสหรัฐได้เปิดเผยตัวเลขจ้างงานที่ต่ำกว่าคาดการณ์เมื่อเดือนส.ค. <br>          <br>ฮิโรอิชิ นิชิ ผู้จัดการฝ่ายหลักทรัพย์ของนิกโก คอร์เดียล ซิเคียวริตีส์ กล่าวว่า นักลงทุนกำลังให้ความสนใจกับราคาหุ้นที่ค่อนข้างจะถูก <br>