สื่อข่าวรายงานว่า ผู้ค้าน้ำมันทุกรายได้ประกาศปรับลดราคาขายปลีกน้ำมันทุกชนิด 60 สต./ลิตร โดยเฉพาะราคาดีเซลต่ำสุดในรอบ 4 ปี 6 เดือน หรืออยู่ที่ระดับ 18.74 บาท/ลิตร ส่วนเบนซิน 91 อยู่ที่ 20.79 บาท/ลิตร แก๊สโซฮอล์ 95 อยู่ที่ 16.29 บาท/ลิตร แก๊สโซฮอล์ 91 อยู่ที่ 15.49 บาท/ลิตร แก๊สโซฮอล์อี 20 อยู่ที่ 14.99 บาท/ลิตร และดีเซลบี 5 อยู่ที่ 17.24 บาท/ลิตร ขณะที่ราคาน้ำมันเบนซิน 95 ของบริษัทเชลล์แห่งประเทศไทย อยู่ที่ระดับ 26.59 บาทต่อลิตร โดยราคาดังกล่าวมีผลตั้งแต่เช้าวันที่ 26 ธ.ค.เป็นต้นไป<br><br><br>นายอนุสรณ์ แสงนิ่มนวล กรรมการผู้จัดการใหญ่ บริษัทบางจากปิโตรเลียม จำกัด (มหาชน) กล่าวว่า บางจากได้ปรับลดราคาขายปลีกน้ำมันทุกชนิดอีก 60 สต./ลิตร เพราะน้ำมันสำเร็จรูปตลาดสิงคโปร์ปรับลดลงต่อเนื่อง โดยต้องจับตาดูราคาน้ำมันสำเร็จรูปตลาดสิงคโปร์ในวันที่ 26 ธ.ค.นี้ก่อน ว่าจะปรับลดลงอีกหรือไม่ เพราะหากราคาน้ำมันสำเร็จรูปลดลงอีก ในส่วนสิ้นปีนี้ก็มีโอกาสที่ราคาน้ำมันขายปลีกจะปรับลดลงอีก<br><br><br>ค่าการตลาดน้ำมันหลังปรับลดราคาขายปลีกน้ำมันลงแล้วขณะนี้ อยู่ที่ระดับ 1.90-2 บาท/ลิตร โดยจะต้องรอดูตลาดสิงคโปร์วันศุกร์นี้ก่อน ถึงจะประเมินได้ว่าสิ้นปีนี้จะปรับลดราคาน้ำมันลงได้อีกหรือไม่<br><br><br>สำหรับราคาน้ำมันสำเร็จรูปที่ตลาดสิงคโปร์ เบนซินลดลง 1.23 เหรียญสหรัฐฯ/บาร์เรล อยู่ที่ 38.80 เหรียญสหรัฐฯ/บาร์เรล และดีเซลลดลง 0.60 เหรียญสหรัฐฯ/บาร์เรล มาอยู่ที่ 55.48 เหรียญสหรัฐฯ/บาร์เรล<br><br><br>ด้านนายเกื้อกูล ด่านชัยวิจิตร รมช.คมนาคม กล่าวว่า นายชลอ คชรัตน์ อธิบดีกรมการขนส่งทางน้ำและพาณิชยนาวี ได้แจ้งให้ทราบว่า ตั้งแต่วันที่ 5 ม.ค.นี้ จะปรับลดค่าโดยสารทางเรือ ในส่วนของเรือด่วนเจ้าพระยา ทั้งธงเหลืองและธงส้ม อีก 1 บาท โดยธงส้มอยู่ที่ 13 บาท จากเดิม 14 บาท และธงเหลืองอยู่ที่ 18 และ 27 บาท จากเดิม 19 และ 28 บาท เนื่องมาจากราคาน้ำมันดีเซลที่ปรับลดลงอย่างต่อเนื่อง ส่วนเรื่อโดยสารข้าฟากและเรือในคลองแสนแสบจะยังยืนราคาเดิม.<br>