ธนาคารซีไอเอ็มบีไทยรายงานเงินบาทต่อดอลลาร์สหรัฐเปิดตลาดวันนี้ (24ก.พ.)ที่ระดับ 33.08-33.10บาทต่อดอลลาร์สหรัฐทรงตัวใกล้เคียงจากระดับปิดตลาดเมื่อวานนี้ที่ระดับ33.09-33.10 บาทต่อดอลลาร์สหรัฐ  <br><br>ขณะที่ค่าเงินดอลลาร์สหรัฐที่ตลาดนิวยอร์ก เมื่อคืนนี้ (23 ก.พ.) พุ่งขึ้นร้อยละ 0.68 เมื่อเทียบกับสกุลเงินยูโร ที่ 1.3504 ยูโรต่อดอลลาร์ และเพิ่มขึ้นร้อยละ 0.43 เมื่อเทียบกับค่าเงินปอนด์ที่ 1.5415 ปอนด์ต่อดอลลาร์ แต่ลดลงร้อยละ1.00 เมื่อเทียบกับค่าเงินเยนที่ 90.210 เยนต่อดอลลาร์<br>โดยการแข็งค่าขึ้นของค่าเงินดอลลาร์ มีสาเหตุมาจากเยอรมัน เปิดเผย ดัชนีความเชื่อมั่นภาคธุรกิจ ที่ดิ่งลงอย่างหนัก โดยดัชนีความเชื่อมั่นผู้บริโภคในเดือน ก.พ. ลดลง แตะระดับ 46 จุด แสดงให้เห็นว่า ผู้บริโภคมีความกังวลเรื่องตัวเลขการจ้างงาน ที่ปรับลดลงต่อเนื่อง และแนวโน้มเศรษฐกิจในอนาคต<br>