วันอังคารที่ 22 ธันวาคม พ.ศ. 2552 07:20 <br><br>ข่าวควบกิจการ-วุฒิสภาผ่านร่างกม.สุขภาพหนุนดาวโจนส์ปิดพุ่ง85.25จุด<br><br>ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (21 ธ.ค.) ขานรับข่าววุฒิสภาสหรัฐผ่านร่างกฏหมายปฏิรูปด้านการดูแลสุขภาพ รวมทั้งข่าวบริษัท ซาโนฟี-เอเวนติส ซึ่งเป็นบริษัทผลิตยาของฝรั่งเศสประกาศแผนเข้าซื้อกิจการบริษัท แชทเทม อิงค์ ซึ่งเป็นผู้ผลิตและจำหน่ายผลิตภัณฑ์ดูแลสุขภาพของสหรัฐ นอกจากนี้ ตลาดยังได้รับแรงหนุนจากการที่นักวิเคราะห์ปรับเพิ่มอันดับความน่าลงทุนของหุ้นอินเทล คอร์ป และ หุ้นอัลโค อิงค์ เนื่องจากทั้งสองบริษัทมีแนวโน้มผลกำไรที่แข็งแกร่ง<br>          <br>ดัชนีเฉลี่ยอุตสาหกรรมดาวโจนส์พุ่งขึ้น 85.25 จุด หรือ 0.83% ปิดที่ 10,414.14 จุด ขณะที่ดัชนี S&amp;P 500 เพิ่มขึ้น 11.58 จุด หรือ 1.05% ปิดที่ 1,114.05 จุด และดัชนี Nasdaq ดีดขึ้น 25.97 จุด หรือ 1.17% ปิดที่ 2,237.66 จุด ปริมาณการซื้อขายในตลาดหุ้นนิวยอร์กมีอยู่ราว 1.01 พันล้านหุ้น มีจำนวนหุ้นบวกมากกว่าหุ้นลบในอัตราส่วน 11 ต่อ 4 ส่วนปริมาณการซื้อขายในตลาด Nasdaq มีอยู่ราว 1.84 พันล้านหุ้น <br>