วันพุธที่ 4 พฤศจิกายน พ.ศ. 2552 07:43 <br><br>สัญญาน้ำมันดิบตลาดนิวยอร์กปิดพุ่งขึ้น ขานรับข้อมูลการผลิตสหรัฐ<br><br>สัญญาน้ำมันดิบตลาด NYMEX (New York Mercantile Exchange) ส่งมอบเดือนธ.ค.พุ่งขึ้น 1.47 ดอลลาร์ หรือ 1.88% ปิดที่ 79.60 ดอลลาร์/บาร์เรล หลังจากเคลื่อนตัวในช่วง 76.55-79.77  ดอลลาร์<br><br>ขณะที่สัญญาน้ำมันฮีทติ้งออยล์ส่งมอบเดือนธ.ค.เพิ่มขึ้น 2.73 เซนต์ หรือ 1.33% ปิดที่ 2.0733 ดอลลาร์/แกลลอน และสัญญาน้ำมันเบนซินส่งมอบเดือนธ.ค.เพิ่มขึ้น 1.01 เซนต์ ปิดที่ 2.0004 ดอลลาร์/แกลลอน<br><br>ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนธ.ค.พุ่งขึ้น 1.56 ดอลลาร์ หรือ 2.04% ปิดที่ 78.11 ดอลลาร์/บาร์เรล หลังจากเคลื่อนตัวในช่วง 75.08-78.32 ดอลลาร์<br><br>ฟิล ไฟน์ นักวิเคราะห์จาก PFGBest กล่าวว่า นักลงทุนเข้าซื้อสัญญาน้ำมันดิบหลังจากทางการสหรัฐเปิดเผยยอดสั่งซื้อภาคโรงงานพุ่งขึ้น 0.9% ในเดือนก.ย. หลังจากลดลง 0.8% ในเดือนส.ค. มากกว่าที่นักวิเคราะห์คาดการณ์ไว้ก่อนหน้านี้ว่ายอดสั่งซื้อภาคโรงงานอาจเพิ่มขึ้น 0.8% ในเดือนก.ย.<br><br>นอกจากนี้ ตลาดยังขานรับรายงานจากสถาบันจัดการด้านอุปทานของสหรัฐ (ISM) ที่ระบุว่าดัชนีภาคการผลิตเดือนต.ค.พุ่งขึ้นแตะ 55.7 จุด จากเดือนก.ย.ที่ 52.6 จุด มากกว่าที่นักวิเคราะห์ส่วนใหญ่คาดว่าดัชนี ISM ภาคการผลิตเดือนต.ค.จะอยู่ที่ 53.0 จุด<br><br>&quot;ทิศทางตลาดน้ำมัน NYMEX ยังคงถูกกำหนดด้วยข้อมูลเศรษฐกิจมหาภาค ไม่ใช่ปัจจัยพื้นฐานดีมานด์และซัพพลาย รายงานยอดสั่งซื้อภาคโรงงานช่วยให้นักลงทุนคลายความกังวล และเชื่อมั่นว่าเศรษฐกิจที่ส่งสัญญาณฟื้นตัวขึ้นจะช่วยหนุนดีมานด์พลังงานเพิ่มขึ้นด้วย อย่างไรก็ตาม นักลงทุนจับตาดูแถลงการณ์จากที่ประชุมธนาคารกลางสหรัฐ (เฟด) ในวันพุธนี้ว่า เฟดจะถอนมาตรการกระตุ้นเศรษฐกิจเหมือนกับอินเดียและออสเตรเลียหรือไม่&quot; ไฟนน์กล่าว<br><br>นักลงทุนจับตาดูรายงานสต็อกน้ำมันประจำสัปดาห์ของสหรัฐในวันพุธนี้ โดยนักวิเคราะห์ส่วนใหญ่คาดว่า สต็อกน้ำมันดิบจะเพิ่มขึ้น 1.5 ล้านบาร์เรล สต็อกน้ำมันกลั่นจะลดลง 500,000 บาร์เรล สต็อกน้ำมันเบนซินจะเพิ่มขึ้น 300,000 บาร์เรล และอัตราการใช้กำลังการกลั่นน้ำมันจะเพิ่มขึ้น 0.2%<br><br>ลดเครียดจากข่าวชมภาพสวยๆจากพริตตี้สิคะ  <br><br><br>เรื่องอื่นๆในหมวด<br><br>ทองพุ่งทำสถิติใหม่<br>แม่ราเกซบินไทยช่วยลูกสู้คดี<br>ครม.อนุมัติกู้4.7หมื่นล.สร้างรถไฟฟ้า<br>เพื่อไทยปัดแยกรัฐแบ่งดินแดน<br>ชัยสิทธิ์เดี้ยง!ประสบอุบัติเหตุ<br>