วันอังคารที่ 22 ธันวาคม พ.ศ. 2552 07:20 <br><br>น้ำมันไนแม็กซ์ปิดร่วง 89 เซนต์ ขณะนักลงทุนจับตาประชุมโอเปค<br><br>สัญญาน้ำมันดิบตลาดนิวยอร์กปิดร่วงลงต่ำกว่าระดับ 73 ดอลลาร์เมื่อคืนนี้ (21 ธ.ค.) ก่อนที่การประชุมกลุ่มประเทศผู้ส่งออกน้ำมัน (โอเปค) จะประชุมร่วมกันในวันอังคารที่ 22 ธ.ค.นี้ที่ประเทศแองโกลา โดยนักลงทุนส่วนใหญ่คาดว่าโอเปคจะคงการผลิตไว้เท่าเดิม     <br><br>สัญญาน้ำมันดิบตลาดไนแม็กซ์ ส่งมอบเดือนม.ค.ร่วงลง 89 เซนต์ ปิดที่ 72.47 ดอลลาร์/บาร์เรล หลังจากเคลื่อนตัวในช่วง 72.70-72.25 ดอลลาร์ (ส่วนสัญญาน้ำมันดิบเดือนก.พ.ลดลง 70 เซนต์ ปิดที่ 73.72 ดอลลาร์/บาร์เรล) <br><br>ขณะที่สัญญาน้ำมันเบนซินส่งมอบเดือนม.ค.เพิ่มขึ้น 2.14 เซนต์ ปิดที่ 1.9353 ดอลลาร์/แกลลอน ขณะที่สัญญาน้ำมันเบนซินส่งมอบเดือนม.ค.ลดลง 2.58 เซนต์ ปิดที่ 1.869 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนก.พ.ลดลง 76 เซนต์ ปิดที่ 72.99 ดอลลาร์/บาร์เรล<br>