วันเสาร์ที่ 24 ตุลาคม พ.ศ. 2552 08:23 <br><br>สัญญาทองคำตลาดนิวยอร์กปิดปรับตัวลดลง หลังเงินดอลลาร์แข็งค่าขึ้น<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,056.40 ดอลลาร์/ออนซ์ ร่วงลง 2.20 ดอลลาร์ หลังจากเคลื่อนตัวในช่วง 1,053.0-1,067.0 ดอลลาร์<br><br>ขณะที่สัญญาโลหะเงินส่งมอบเดือนธ.ค.ลดลง 17.8 เซนต์ แตะที่ 17.723 ดอลลาร์/ออนซ์ <br><br>ส่วนสัญญาพลาตินัมเดือนม.ค.ตกลง 40 เซนต์ แตะที่ 1,369.50 ดอลลาร์/ออนซ์ และสัญญาพัลลาเดียมส่งมอบเดือนธ.ค.ขยับลง 30 เซนต์แตะที่ 339.45 ดอลลาร์/ออนซ์<br><br>ทั้งนี้ บรรยากาศการซื้อขายในตลาดทองคำช่วงเช้าเป็นไปอย่างคึกคักท่ามกลางการส่งสัญญาซื้อทองคำงวดส่งมอบเดือนธ.ค.ที่พุ่งไปแตะระดับสูงสุดระดับใหม่ที่ 1,072 ดอลลาร์/ออนซ์ แต่ต่อมานักลงทุนกลับเลือกที่จะเทขายทำกำไรและหันไปลงทุนในตลาดปริวรรตเงินตราหลังจากที่เงินดอลลาร์สหรัฐแข็งค่าขึ้นเมื่อเทียบกับสกุลเงินหลักๆท่ามกลางกระแสคาดการณ์ที่ว่า ธนาคารกลางสหรัฐ (เฟด) จะขึ้นดอกเบี้ยภายในช่วงครึ่งแรกของปีหน้า ซึ่งเร็วกว่าที่หลายฝ่ายคาดการณ์ไว้<br><br>