กรุงเทพฯ--17 ก.ย.--จีที เวลธ์ แมเนจเมนท์<br><br>         ภาวะและทิศทางการลงทุนในทองคำ โดย GT Wealth management (17 ก.ย.52) <br><br>         เมื่อวานนี้ (16 ก.ย.) ราคาทองล่วงหน้าสัญญาเดือนสิงหาคม (GFV09) ปิดที่ 16,070 กรอบการเคลื่อนไหวของราคาอยู่ในช่วง 15,960  16,070 ปริมาณการซื้อขาย 1,164 สัญญา  นายโกสินทร์ เจือศิริภักดี ผู้จัดการฝ่ายการตลาด บริษัทจีที เวลธ์ แมเนจเมนท์ จำกัด กล่าวถึงภาวะการลงทุนในตลาด Gold Futures ว่า บรรยากาศการซื้อขายทองคำล่วงหน้าในตลาดอนุพันธ์เป็นไปอย่างคึกคักในช่วงบ่ายหลังจากราคาทองคำในตลาดโลกดีดตัวอย่างรุนแรง แต่ค่าเงินบาทกลับแข็งค่าอย่างรวดเร็วตั้งแต่ภาคเช้า หลังจากดัชนี US Dollar Index ปรับตัวลดลงอย่างต่อเนื่อง <br>         สำหรับกลยุทธ์การลงทุนยังเน้นข้างซิ้อเป็นหลัก โดยแนวต้านถัดไปอยู่ที่บริเวณ 1,022 เหรียญ และ 1,034 เหรียญ ตามลำดับ ส่วนแนวรับอยู่ที่บริเวณ 1,010 เหรียญ <br>         ราคาทองคำในตลาดโลกดีดตัวเร็วกว่าที่คิดไว้เล็กน้อย ซึ่งถูกชดเชยด้วยค่าเงินบาทที่แข็งค่าขึ้น อย่างไรก็ตามผลกระทบเชิงบวกต่อราคาทองคำในตลาดอนุพันธ์ยังมีมากกว่า เรายังคงยืนยันการอยู่ข้างซื้อ นายโกสินทร์ กล่าว <br><br>         สรุปประเด็น เล็งตรงเป้า <br>         ท่านที่เปิดสัญญาซื้อ (Long) เอาไว้  เล่นตามแนวโน้ม อย่างไรก็ได้เงิน ขอแสดงความยินดีด้วย <br>         ท่านที่เปิดสัญญาขาย (Short) เอาไว้  โชคไม่เข้าข้าง แนวรับของ US Dollar Index ไม่มีปฏิกริยาตอบสนอง หาทางลงแล้วกัน <br><br>