วันศุกร์ที่ 16 ตุลาคม พ.ศ. 2552 06:20 <br><br>ดัชนีดาวโจนส์ตลาดหุ้นนิวยอร์กปิดวันทำการล่าสุดที่ 10,062.94 จุด เพิ่มขึ้น 47.08 จุด<br><br>ดัชนีหุ้นดาวโจนส์ เพิ่มขึ้น 46.63 จุด (0.47 เปอร์เซ็นต์) ปิดที่ 10,064.49 จุด แนสแดค เพิ่มขึ้น 1.06 จุด (0.05 เปอร์เซ็นต์) ปิดที่ 2,173.29 จุด เอสแอนด์พี เพิ่มขึ้น 4.45 จุด (0.41 เปอร์เซ็นต์) ปิดที่ 1,096.47 จุด<br><br>วอลล์สตรีทขยับขึ้นตามข้อมูลทางบวกของเศรษฐกิจและรายงานผลกระกอบการของบริษัทต่างๆที่เปิดเผยออกมาก่อนเปิดตลาด ขณะเดียวกันก็พบข้อมูลบวกเกี่ยวกับจำนวนผู้เข้ารับสิทธิประโยชน์คนว่างงานและดัชนีผู้บริโภคด้วย<br><br>โกลด์แมน แซคส์ กรุ๊ป อิงค์ รายงานผลประกอบการไตรมาส 3 ที่แข็งแกร่ง เนื่องจากธุรกิจเทรดดิ้งทำกำไรให้กับบริษัทได้อย่างงดงาม โดยมีกำไรสุทธิเพิ่มขึ้นมากกว่าสองเท่า แตะ 3.19 พันล้านดอลลาร์ หรือ 5.25 ดอลลาร์ต่อหุ้น จากระดับ 845 ล้านดอลลาร์ หรือ 1.81 ดอลลาร์ต่อหุ้นในช่วงไตรมาส 3 ปีก่อน ขณะที่ธุรกิจซื้อขายตราสารหนี้ สินค้าโภคภัณฑ์ และค่าเงิน สามารถช่วยผลักดันผลกำไรของบริษัทได้เป็นไตรมาสที่สองติดต่อกัน<br><br>