วันอังคารที่ 3 พฤศจิกายน พ.ศ. 2552 08:37 <br><br>เงินบาทวันนี้มีแนวโน้มแข็งค่าตามภูมิภาคนักลงทุนจับตาประชุมเฟด<br><br>วันนี้(3พ.ย.) นักบริหารเงิน ธนาคารซีไอเอ็มบี ไทย เปิดเผยว่า เงินบาทเปิดตลาดวันนี้ที่ระดับ 33.42/44 บาท/ดอลลาร์ แข็งค่าเล็กน้อยจากปิดตลาดวานนี้ ที่อยู่ระดับ 33.42/47 บาท/ดอลลาร์ เป็นการปรับตัวตามค่าเงินในภูมิภาค หลังจากดอลลาร์กลับมาอ่อนค่าลงอีกครั้ง ซึ่งการประชุมของธนาคารกลางสหรัฐ (เฟด) ในวันที่ 3-4 พ.ย. นี้ ตลาดคาดการณ์ว่าเฟดยังคงดอกเบี้ยนโยบายตามกรอบเดิม ขณะที่นักลงทุนมองเศรษฐกิจสหรัฐน่าจะพ้นจุดต่ำสุดแล้ว ขณะที่ปัจจัยในประเทศช่วงนี้ยังไม่มีเรื่องที่น่าติดตามมากนัก<br>          <br>&quot;เชื่อว่าช่วงนี้บาทน่าจะปรับตัวแข็งค่าตามค่าเงินในภูมิภาค โดยปัจจัยหลักที่ต้องติดตามคือการประชุมเฟด ในวันนี้ และการประกาศตัวเลขเศรษฐกิจต่างๆ ของสหรัฐและประเทศอื่นๆ&quot; นักบริหารเงิน ธนาคารซีไอเอ็มบี ไทย กล่าว<br>          <br>ส่วนค่าเงินสกุลต่างประเทศ เงินเยน อยู่ที่ 90.32/33 เยน/ดอลลาร์  อ่อนค่าจากวานนี้ที่อยู่ระดับ 89.85 เยน/ดอลลาร์ เงินยูโร อยู่ที่ 1.4799/802 ดอลลาร์/ยูโร จากวานนี้ที่อยู่ระดับ 1.4755 ดอลลาร์/ยูโร<br>         <br>แนวโน้มเงินบาทวันนี้คาดว่าอยู่ในกรอบ 33.35/50 บาท/ดอลลาร์ <br>