วันศุกร์ที่ 28 สิงหาคม พ.ศ. 2552 08:18 <br><br>สัญญาทองคำตลาดนิวยอร์กปิดบวก หลังสหรัฐเผย GDP หดตัวน้อยกว่าคาด<br><br>สัญญาทองคำตลาด COMEX ส่งมอบเดือนธ.ค.ปิดที่ 947.30 ดอลลาร์/ออนซ์ เพิ่มขึ้น 1.50 ดอลลาร์ หลังจากเคลื่อนตัวในช่วง 942.60-952.30 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 14.251 ดอลลาร์/ออนซ์ ลดลง 3.70 เซนต์ และสัญญาโลหะทองแดงส่งมอบเดือนธ.ค.ลดลง 1 เซนต์ แตะระดับ 2.8720 ดอลลาร์/ปอนด์<br><br>ส่วนสัญญาพลาตินัมส่งมอบเดือนต.ค.ปิดที่ 1,240.50 ดอลลาร์/ออนซ์ เพิ่มขึ้น 2.10 ดอลลาร์ และสัญญาพัลลาเดียมส่งมอบเดือนธ.ค.ปิดที่ 286.75 ดอลลาร์/ออนซ์ ลดลง 40 เซนต์<br><br>นักลงทุนเข้าซื้อทองคำหลังจากกระทรวงพาณิชย์สหรัฐเผยตัวเลขผลิตภัณฑ์มวลรวมภายในประเทศ (จีดีพี)  ไตรมาส 2 หดตัว 1% ในไตรมาส 2 ซึ่งน้อยกว่าที่นักวิเคราะห์ส่วนใหญ่คาดว่าจะหดตัว 1.5% และข้อมูลดังกล่าวได้ฉุดสกุลเงินดอลลาร์อ่อนค่าลง<br><br>โรซานนา วอซนิแอ็ค ผู้จัดการฝ่ายวิจัยด้านการลงทุนของสมาคมทองคำโลก (WGC) เปิดเผยว่า ดีมานด์ทองคำในตลาดโลกช่วงไตรมาสที่ 2 ร่วงลง 8.6% แตะระดับ 719.5 เมตริกตัน ซึ่งเป็นระดับต่ำสุดในรอบ 6 ปี เนื่องจากภาวะเศรษฐกิจโลกถดถอยส่งผลบั่นทอนกำลังซื้อเครื่องประดับประเภทต่างๆ<br><br>