วันที่ 22 ธันวาคม 2551 เวลา 00:00 น. | จำนวนผู้อ่าน 895 คน ผู้โหวต 0 คน<br>คะแนนข่าว        <br><br>ขนาดตัวอักษร ก ก ก <br>ดอกเบี้ยลงแห่ซื้อทองคำ<br> นางสุชาดา กิระกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) เปิดเผยว่า หลังจากที่ธนาคารกลางสหรัฐ (เฟด) ปรับลดดอกเบี้ยจาก 0.75-1% มาอยู่ที่ระดับ 0-0.25% นั้นทำให้ค่าเงินบาทแข็งค่าขึ้นมาอยู่ที่ระดับ 34.50 บาทต่อดอลลาร์สหรัฐ ขณะที่ในช่วงลด ดอกเบี้ยนโยบายของคณะกรรมการนโยบายการเงิน (กนง.) เมื่อวันที่ 3 ธ.ค.ที่ผ่านมา ค่าเงินบาทเคลื่อนไหวอยู่ที่ 35.75 บาทต่อดอลลาร์สหรัฐ ซึ่งการปรับลดดอกเบี้ยของเฟดทำให้นักลงทุนหันไปถือสินทรัพย์ประเภทอื่นที่ให้ผลตอบแทนมากกว่าการฝากเงินในธนาคาร โดยเฉพาะทองคำมีการ เก็งกำไรกันมาก เพราะเป็นทรัพย์สินที่มีค่าและดีกว่าการเก็งกำไรราคาน้ำมัน เนื่องจากราคาน้ำมันในปัจจุบันปรับลดลงมากตามภาวะเศรษฐกิจโลกที่ชะลอตัว <br>  <br>ขณะนี้มีหลายประเทศที่ปรับลด   ดอกเบี้ยลง เช่น ฟิลิปปินส์ลดดอกเบี้ย 0.50% ทำให้ดอกเบี้ยอยู่ที่ 5.50% นอร์เวย์ลดลง 1.75% ทำให้ดอกเบี้ยอยู่ที่ 3% ไต้หวันลง 0.75% ทำ ให้ดอกเบี้ยอยู่ที่ 2% เกาหลีลง 1% มาอยู่ที่ 3% อินเดียลง 1% มาอยู่ที่ 6.50% อินโดนีเซียลง 0.25% มาอยู่ที่ 9.25% จีนลง 1.08% มาอยู่ที่ 5.58% มาเลเซียลง 0.25% มาอยู่ที่ 3.25% และญี่ปุ่นลง 0.1% มาอยู่ที่ 0.2% ส่วนอัตราดอกเบี้ยของไทยที่อยู่ระดับ 2.75% ถือว่าไม่ได้ต่ำมากอยู่ระดับกลาง ๆ<br>  <br>นายพิชญา พิสุทธิกุล เลขาธิการสมาคมค้าทองคำ กล่าวว่า ในช่วงที่ผ่านมากองทุนต่างประเทศพยายามที่จะสร้างผลกำไร เพื่อสร้างความมั่นใจให้กับลูกค้า ด้วยการเข้ามาเก็งกำไรทองคำในระยะสั้น และเมื่อราคาทองคำปรับตัวสูงขึ้นก็ได้เทขายออกมา โดยสัปดาห์ที่ผ่านมาราคาทองคำแท่งเฉลี่ยอยู่ที่ 870 เหรียญสหรัฐต่อออนซ์ทำให้กองทุนต่างประเทศเทขายอย่างมากส่งผลให้ราคาทองคำแท่งในปัจจุบันอยู่ที่ระดับราคา 838 เหรียญสหรัฐต่อออนซ์ สำหรับราคาทองคำแท่งในประเทศซื้อบาทละ 13,550 บาท และขายบาทละ 13,650 บาท.<br> <br>